CSORBA GYÖRGY 


AZ 1848-49-ES TÖRÖKORSZÁGI MAGYAR EMIGRÁCIÓ TÖRTÉNETE 


,, Az emigráns olyan semmi, kiből minden lehet." 


Veress Sándor 


Az 1848—49-es szabadságharc bukását követően Törökországba menekült és ott 
letelepült magyarok története érdekes színfoltja múltunknak. Itt nem elsősorban Kos- 
suthra és közvetlen környezetére gondolunk, hiszen ők már 1851-ben más országokba 
távoztak, hanem azokra, akik hosszabb-rövidebb ideig, esetleg életük végéig itt leltek új 
hazát, vagy a krími háború idején álltak török szolgálatba. 

Előrebocsátva fontos leszögezni, hogy Bem személyét kivéve az alábbiakban nem 
foglalkozunk a lengyel és olasz menekültekkel, mivel a téma enélkül is óriási, ezzel 
szemben bekerültek adattárunkba a forrásokban csak ritkán felbukkanó más 
nemzetiségűek: egy-két belga, cseh, német stb. Dolgozatunk célja a menekültek 
általános helyzetének, illetve az egyéni sorsoknak a feltárása és bemutatása, ezért az 
emigráció politikai mozgalmait, vitáit, nézeteltéréseit nem vizsgáltuk. 


A források 


A törökországi emigráció története több vonatkozásban nincs kielégítően 
feldolgozva. Általánosságban ugyan számos forráskiadvány, könyv és tanulmány jelent 
meg a Kossuth-éráról, de a török földön maradt magyarokról nem készült érdemi 
munka." Az emigráció egyes nevesebb személyeit leszámítva, szinte semmit nem tudunk 
róluk. Ennek egyik fő oka a török levéltári források ismeretének hiánya. 

Az emigrációra vonatkozható török iratok zöme ma az isztambuli Basbakanlik 
Osmanli Arsiviben (Oszmán Miniszterelnökségi Levéltár) található. Az iratok sajátos 
nyelve és paleográfiája azonban külön tanulmányokat követel meg, mellyel a téma 
eddigi kutatói többségükben nem rendelkeztek. S mivel ez a korszak a magyar oszma- 
nisztikai kutatások fő érdeklődési területén kívül esik, ezért az erre vonatkozó forrásokat 
magyar szempontból még senki nem dolgozta fel. (A jelen dolgozat elkészítéséhez mi 
sem tudtunk még török levéltári anyagot használni. Erre remélhetőleg a közeljövőben sor 
kerül.) 

A témába vágó, feltárt török források mennyisége is rendkívül csekély. Az egyetlen 
ismert forráskiadvány Ahmed Refiké, ez azonban csak a Kossuthék távozásáig 
keletkezett iratokat tartalmazza. Refik nem közli az iratok eredeti lelőhelyét, sem a teljes 
iratanyagot, így kimaradtak olyan dokumentumok, melyeket csakis török forrásokból 
ismerhetnénk meg, mivel nem találhatók meg más országok diplomáciai iratai között. 
Refik azokat az iratokat igyekezett kiválogatni, amelyek a török hatóságok 


hj Hajnal; Ágoston; Kakuk; Lukács; Göyünc munkáit. 


Ze 


nagylelkűségét és jószándékát mutatják, ráadásul munkájában sok a sajtóhiba, a 
háromféle időszámítás (a Julianus-, a Gergely-naptár, illetve a muszlim) közös nevezőre 
hozásának a hiányából származó kronológiai zavar." 

A témával foglalkozó magyar kutató ezért jószerével csak a memoárirodalmat, a nem 
túl bőséges levelezést, a korabeli lapokat, illetve a bécsi kémjelentéseket és — császári 
katonáknál — az anyakönyveket tudja vizsgálni. A visszaemlékezések zöme azonban a 
kiegyezés után jelent meg; az első néhány évben mindössze néhány hazatért emigráns 
naplója és emlékirata látott napvilágot. Ezek viszont nem a legkedvezőbb fényben 
tüntették fel az emigráció viszonyait." A memoárokat egyébként is mindig óvatosan, 
kellő forráskritikával kell kezelni, hisz írójukat az érzelmek jelentősen befolyásolhatják. 
(Példának okáért Maximillian Stein tábornokról Klapka tisztelettel szól, míg az 
emigránsok nagy része nem szereti személyét, és kerüli említését.) A visszaemlékezések 
szerzői általában emlékezetből írtak, s így nem egyszer pontatlanok: ugyanazon név 
gyakran kétféle variációban fordul elő munkáikban. Természetesen ezek az írások 
némelyeknél az önigazolást is szolgálták, s emiatt többször találkozhatunk bennük 
szándékos elhallgatásokkal, tévedésekkel, csúsztatásokkal. 

Mivel Bécs érdeklődése Kossuthék török földről való eltávozása után periférikusnak 
számító törökországi emigráció iránt lelohadt — s újra majd csak a krími háború idején 
éledt fel —, a felhasználható bécsi jelentések száma is csekély. 


A törökországi emigráció története 


Az osztrák kormányzat már 1848 végén figyelmeztette a Portát, hogy a várhatóan 
területére menekülőket adja ki. A bécsi külügyminisztérium 1849. január 29-én 
megküldte isztambuli, valamint a többi keleti diplomáciai képviselőjének Kossuth és 
hívei szűkebb körének arcképét és személyleírását." Az első menekültekről Fuád efendi,? 
a Porta bukaresti megbízottja 1849. július 23-i jelentésében számolt be: 1120 főről, 
köztük 36 tisztről tudtak, akik a vöröstoronyi csatát követően 1849. július 20-án török 
területre szorult 55. és 88. honvédzászlóaljból, egy üteg tüzérségből, s mintegy harminc, 
Mátyás-huszárezredbeli katonából kerültek ki. A menekülteket katonai őrizet mellett 
szállították el a határról. Augusztus 15-én Perczel Mór nevében egy küldött érkezett 
Orsovára, akivel a mintegy kétezer menekült befogadásának feltételeiről tárgyaltak. 17- 
én Fuád már azt az értesülést szerezte, hogy Mészáros, Dembinski és Perczel is átlépte a 
határt. Az osztrák és az orosz konzul azonnal kérte kiadatásukat, de az efendi 
megtagadta ezt. Kossuth ezen a napon lépett török földre, ahonnan Turnu-Szeverinbe, 
majd augusztus 22-én Vidinbe szállították. 

Vidinben nemsokára több ezer menekült gyűlt össze. Számukról eltérő adatok 
vannak. Karpat szerint 16.000 körül lehettek, ám még július-augusztus folyamán ebből 
kb. 8000 fő hazatért Magyarországra. Az isztambuli angol követ, Stratford Cunning 
1849. szeptember 25-én kelt jelentése 3615 magyart, 738 lengyelt és 493 olaszt említ. 
Veress könyvében 3686 magyarról, 1200 lengyelről és 700 olaszról ír. Természetesen a 
menekültek pontos számát nem lehet meghatározni, hiszen a tábor létszáma napról napra 
változhatott, de becslésünk szerint durván 4000 magyarra tehető. Később, az augusztus 
23-i mehádiai csata után kimenekült nagyobb katonai egységek voltak még: a 27., 78. és 
67. honvédzászlóalj, az 1. (Rosty) honvéd vadászezred maradványai; valamint a már 
említett lengyel és az olasz légió. 

Eközben azonnal megindultak a kiadatás körüli nemzetközi diplomáciai csatározások. 
A szabadságharc vérbefojtói augusztus 29-én feltétel nélkül követelték a menekültek 
átadását; az oroszok az 1774-es kücsük-kajnardzsi, az osztrákok pedig az 1718-as 
pozsareváci, valamint az 1739-es belgrádi békére hivatkoztak. Ezekben kölcsönös 
kötelezettséget vállaltak egymás menekültjeinek be nem fogadására, illetve arra, hogy az 
ilyen személyeket távol tartják a határtól és őrzik őket. A békepontok között a török 
földre menekültek kiszolgáltatása is szerepelt az iszlamizáltak kivételével." A cáriak 
számára a lengyel tisztek komoly veszélyt jelenthettek egy esetleges újabb lengyel 
felkelés alkalmával. A magyar szabadságharc leverésében szerzett tekintélyét 
felhasználva Oroszország ugyanakkor növelni akarta befolyását Törökországban. Az 
angolok a török kormányt kezdettől fogva az orosz követelések elutasítására bíztatták; 
persze háborút nem akartak: a béke fenntartása mellett az egyensúly megőrzésére 
törekedtek. Török részről szintén az orosz befolyás növekedése jelentette a fő problémát; 
a menekültkérdés, az egyre feszültebb orosz-török viszony közelivé tette a háború 
kirobbanását, s ebben az esetben jól jött volna a cári csapatok elleni harcban már 
gyakorlattal rendelkező magyar és lengyel tisztek támogatása. 

Miután a török vezetés szeptember 10-én megtagadta a kiadatást, az oroszok 
burkoltan, de kategorikusan háborúval fenyegetőztek. Az angolok és a franciák azonnal 
segítséget helyeztek kilátásba Törökországnak egy konfliktus esetére. Ők valójában nem 
is hittek a háborúban: háborús évekkel a háta mögött Ausztria és Oroszország nem 
kívánhatott összetűzni egy ilyen kérdés miatt az Oszmán Birodalommal és az európai 
nagyhatalmakkal." 

A törökök mindenesetre — a szerződések alapján — titokban az áttérést ajánlották a 
menekülteknek. Az emigránsok a menedék helyett azonban mást láttak ebben: így 
remélték összeugrasztani az ellenfeleket. , A magyar háború Törökországban fog 
folytattatni" — írta Andrássy Gyula. Az emigránsok kezdetben elutasították az áttérést, de 
Bem viharos gyorsaságú áttérése után egyre többen lettek renegáttá. Kossuth kezdeti 
véleményét nem ismerjük, de — bár ő nem iszlamizált — bizonyára nem tarthatta 
vallásilag elítélendőnek, mert egy év múlva maga is azt hirdette, hogy a pápai állam 
elégedetlen lakossága térjen át tömegesen a protestáns hitre. Ráadásul a török kormány 

ajánlata szerint pár hónap múlva mindenkit felmentettek volna fogadalma alól. A 
renegátokat különválasztották a többiektől, egyenruhát, zsoldot kaptak — sokan ezért is 
tértek át —, amely lényegesen jobb megélhetést biztosított a tábor rossz körülményeihez 
képest. Az áttértek száma egyes források szerint október 29-ig 238 fő volt (216 magyar, 
7 lengyel és 15 olasz), más forrás szerint 334 magyar és kb. 100 lengyel. Ezek 
összecsengenek egy török irat adataival, amely az oszmán hadseregbe belépett 
személyek diszlokációját mutatja: 193-an Ruméliába kerültek, 21-et Isztambulba 
küldtek, s rajtuk kívül szerepel még 15 nő is, valószínűleg feleségek; összesen tehát 229 
fő. Az áttért tisztek és értelmiségiek egy másik csoportja későbbi időpontban kapott 
kinevezéseket. 

Október 12-én Vidinben megjelent Hauslaub osztrák tábornok, aki hazatérés esetén 
amnesztiát ígért a legénységnek; csak kényszersorozáson kellett részt venni. 
Ugyanezeket a feltételeket kínálták a tiszteknek is, ha nem követtek el bűnt (ti. osztrák 
szempontból nézve), de ők csak közlegényként kerülhettek be az osztrák hadseregbe. 
Török források szerint október 22-én 124 lengyel, 201 olasz és 2732 magyar tért vissza 
Ausztriába, összesen 3157-en.? 

Október közepén már mindenkit a városban szállásoltak el. 28-án érkezett meg a hír, 
hogy a Porta megtagadta Kossuth kiadatását, majd 30-án a lengyeleket az orosz határ 
közelsége, valamint a tél közeledte miatt Vidinből Sumlába szállították. Egy nappal 
később az olaszok Gallipoliba, november 2-án a renegátok szintén Sumlába indultak, s 
végül másnap a magyarokat is — török feljegyzés szerint 1650 főt — útnak indították. 
Sokan azonban ezt már nem élték meg: Vidinben körülbelül 600 magyar fekszik 
tömegsírban, főleg a kolera és a tífusz áldozatai." 

Kossuthék Sumlán 1849. november 21-től 1850. február 16-ig tartózkodtak. Itt a 
katonai parancsnok, Halim pasa Perczel Mórt jelölte ki az emigránsok vezetőjévé, 
valószínűleg Bem nyomására, aki az emigráció alatt szembekerült Kossuthtal. Perczel 
úgy oldotta meg a kínos helyzetet, hogy javaslatára választmányt alakítottak, amelynek 
elnöke a volt kormányzó lett. A magyarok saját törvénykezést is létrehoztak. Sumlán 
történt egy súlyosabb incidens is: Bárdy Rudolf emigráns inzultálta az osztrák konzul 
tolmácsát és kisérőjét, valamint egy Pollák Móric nevezetű kétes megbízhatóságú 
honvédtisztet, s amikor az utóbbi a konzulátusra menekült, Bárdy néhány társával 
követelte Pollák kiadatását. Lövöldözés is támadt. Az osztrák konzul jelentette az ügyet 
a török vezetésnek, mire az emigránsoknak a kaszárnyába kellett költözniük." 

Ausztria és Oroszország az emigráció szétszórására törekedett. Hosszas alkudozások 
után megegyezés született arról, hogy a magyarokat Konjában vagy Kütahjában — tehát 
Kis-Ázsiában, távol az orosz és osztrák határtól — telepítik le, és akik haza akarnak térni, 
szabadon megtehetik. A lengyeleknek el kellett hagyniuk Törökországot. A renegátokat, 
akiket oszmán állampolgároknak tekintettek, először Dijarbekirbe akarták internálni, de az 
ottani rossz időjárás miatt végül a szíriai Aleppo mellett döntöttek. A három nagyhatalom a 

megegyezést követően, 1849. december 23-án újra felvette a diplomáciai kapcsolatot 
egymással, a török kormány pedig leszerelte a tartalék katonai egységeket (redif). 

A szerződés értelmében Kossuth és 56 társa 1850. február 15-én indult útnak 
Sumlából és március 31-én érkezett meg Kütahjába. Később egyre több magyar utazott 
ide, egyrészt, hogy a kormányzót megvédjék az osztrák merényletektől, másrészt, mert 
onnan könnyebbnek vélték a továbbutazásukat Nyugat-Európába és az Egyesült 
Államokba. Kossuth azt is javasolta a török kormánynak, hogy Izmir vidékén egy 
kiterjedt birtokot utaljon ki a magyar menekülteknek, és a berendezkedésre biztosítson 
segélyt a kolonizáció céljából. Az emigráció egybetartását szolgáló tervezetet ő maga 
készítette el, a városka alaprajzával együtt, s mintegy négyszázan kötelezték is magukat 
a letelepedésre. Ám osztrák tiltakozásra ez nem valósulhatott meg. 

1851. március 3-án az amerikai kongresszus mindkét háza olyan határozatot fogadott 
el, amellyel Kossuthot és környezetét meghívta az Egyesült Államokba. Az osztrákok 
heves tiltakozása ellenére hamarosan a török kormányzat is kijelentette, hogy az összes 
kütahjai internáltat elengedi. Végül Bécsben is belátták, hogy még mindig jobb, ha a 
magyar emigránsok Amerikába távoznak, mint ha a birodalom határai közelében 
maradnának. Még május 8-án Mészáros Lázárral az élen a kütahjaiak több mint fele és a 
lengyelek döntő része elhagyta a várost, továbbutazva Anglia felé. Egyidejűleg a török 
rendőrség valóságos hajszát indított az isztambuli és burszai magyarok között, és akiket 
összegyűjtöttek, azokat kényszerrel behajózták. Az oszmán vezetés elszállításukért 
286.487 kurust fizetett. Kossuthék végül 1851. szeptember 1-jén távoztak el, s 8-án 
Gemlik kikötőjéből indultak hosszú emigrációs pályafutásukra. ? 

Egy nagyobb csoport azonban Sumlában maradt. Ezekről tudjuk a legkevesebbet. 
Pénztelenségükön a török kormány segített: 1850. június 14-én 354.000 kurust osztott 
szét, oly módon, hogy aki az országban akart maradni az 250, aki külföldre akart 
távozni, az 500 kurust kapott. Ez alapján Karpat 730 főre teszi a Sumlában maradtak 
létszámát, nem számítva azokat, akik nem szorultak rá a segélyre, illetve rendszeres 
ellátmányt kaptak (tisztek). A sumlaiak közül is 130-an hamarosan Amerikába utaztak. 
A többiek lassan szétszéledtek. Sokan odébbálltak más országok felé, többen török 
katonai szolgálatba állhattak vagy szétszóródtak az Oszmán Birodalom területén." 

A renegátok egy része Aleppóba került — egy török lista szerint 35 tiszt —, élükön 
Bemmel. Itt fogolyként kezelték őket, megtiltották a városban való szabad közlekedést, 
az üzletek látogatását, akadályozták őket abban is, hogy érintkezésbe lépjenek az aleppói 
diplomáciai kolónia európai tagjaival. Bem erre panaszlevet írt Resid pasa nagyvezírhez, 
mire lényeges javulás állt be helyzetükben. 1850 októberének végén az aleppói török 
helyőrségben elégedetlenség tört ki a zsold kifizetése körüli visszaélések miatt. Ez 
dezertálásokhoz vezetett, minek következtében az erősség meggyengült. A pusztai 
nomád arab lakosság egy csoportja kihasználva ezt, körbevette a várost és bebocsátást 
kért, mert , kölcsön akartak kérni a bankoktól". Felhívták a többi arabot arra, hogy öljék 
meg a városban lévő török és keresztény katonákat, mert különben elpusztítják a várost. 
Azok azonban jelentették a dolgot a városi parancsnokságon. A török vezetés Bemhez 


13 Ágoston 41. o.; Karpat 38-41. o.; Lukács 64—65. o.; Somlyói Tóth 102-—124. o.; Orbán 143—-144. o.; 
OSZKK Analekta 11.121. 


35 Karpat 44. o.; Veress I. k. 135. o. 


fordult segítségért, aki teljhatalmat kért és kapott. Az ágyúkat sugáralakban helyeztette 
el, hasonlóan a katonasághoz. Az arabok délután kettőkor támadtak. Megdöbbenésükre 
azonban kartácstűz fogadta őket, majd újabb sortüzek dördültek, s végül a lovasság 
kergette szét őket. A siker teljes volt, a halottak számát nem ismerjük pontosan. Bem 
ezután teljesen visszavonult, búskomor lett, majd hamarosan maláriában meghalt. Halála 
után a kíséretéből többen elhagyták Törökországot." 

A török katonai szolgálatba állt tisztek általában ugyanabban vagy magasabb 
rendfokozatban szolgáltak, mint amelyet elértek a magyar szabadságharc alatt. Külön 
magyar katonai egységet azonban magas létszámuk ellenére sem hoztak létre. A 
szolgálatról bármikor lemondhattak, s ekkor is tovább kapták járandóságukat. Az 1850— 
51-es boszniai lázadás alkalmával Ömer pasa" seregében körülbelül 400 magyar is 
harcolt egy egységben — akikről Ivo Andrié Omér pasa c. regényében is megemlékezett — 
, de a háború után az erőszakos térítési kísérletek miatt a csapat felbomlott." 

Az első isztambuli menekültek a Winkler-féle piemonti és velencei magyar légió 
katonái voltak, kb. 150 ember. Melléjük az Isztambulban élő magyarok közül még 250- 
en iratkoztak fel, s légiót alakítva az ifjú Orbán Balázs vezetése alatt megindultak a 
magyarországi hadszíntér felé. Ez az egység, miután Edirnénél hírt kapott a világosi 
fegyverletételről, szétszéledt. A legtöbb magyar Isztambulban gyűlt össze, ahol a 
legváltozatosabb módon próbáltak megélni. Gyülekezőhelyük Orbánék háza volt. A 
magyar kolónia aktívan segített az emigránsoknak munkát találni, elhelyezkedni. Sok 
huszártiszt Schwarzenberg lovardájában helyezkedett el. Számosan hajóslegénynek 
álltak. Rényi (Srainer) Károly hat társával szobafestő társaságot hozott létre, s a szultáni 
Dolmabahcse palotát festették ki. Egy építészetet tanult fiatalember néhány kömű- 
vességhez értő társával tizenkét fős társaságot hozott létre. Ők egy gazdag örmény 
Boszporusz-parti palotájának építését vállalták el, maguk mellé véve még 24 emigránst 
segédnek. Sester, a szultán osztrák származású főkertésze hat menekültet alkalmazott a 
szultán besiktasi kertjében. Keresettek voltak a magyar kocsisok is. A debreceni 
fegyvergyár igazgatója, bizonyos Matheidesz, puskaműves boltot nyitott, s később egy 
kis puskagyárat szervezett. Sokan régi mesterségüket folytatták, de egyes tisztek nem 
szégyelltek akár csizmadiaságot tanulni. Többen üzleti vállalkozásokba kezdtek a még 
otthonról kimenekített vagyonukból vagy innen-onnan összeszedett pénzből. Voltak, 
akik sikeres üzletemberek lettek, emellett azonban továbbra is felvették a török kormány 
által a tiszti rangjuk után fizetett járandóságot. Sokan a burszai selyemgyárban 
dolgoztak. A legtöbb vállalkozás azonban kudarcba fulladt, s az egyre nehezebbé váló 
megélhetés elől számosan hazatértek vagy továbbálltak nyugatnak. " 

Az emigránsok 1851. május 15-én Magyar Egyletet is alapítottak Isztambulban baráti 
összejövetelek tartása és segélyezés céljából. Első elnöke Nyujtó Mátyás, titkára pedig 
Orbán Balázs lett. A még az évben Amerikába távozott Nyujtót Kosztolányi Ágoston 


4 Kovács 674693. o. 


5 Ömer Lütfi pasa (1806. nov. 24. Plaski—1871. ápr. 18. Isztambul) eredeti neve Latas Mihály, az oguliai 
ezred hadapródjaként szökött át Törökországba és lett renegát 1828-ban. Pályája gyorsan ívelt felfelé, szinte az 
Oszmán Birodalom minden részében szolgált. 1868—1869-ben hadügyminiszter volt. (RNL XIV. k. 736. o.) 


S Veress I. k. 326-327. o. 
! Orbán 112—122. o.; Veress passim; Szalczer passim.; TL 1895. 13. sz. 

követte az elnöki tisztségben. Az Egyletnek ekkor 78 rendes és 26 tiszteletbeli tagja volt. 
Magyar, olasz és francia isztambuli lapokat járattak, sőt egy saját költői és prózai lapot is 
kiadtak, amelyből eddig egyetlen példány sem bukkant elő. Fényes táncvigadalmakat 
rendeztek, amelyen más európai nemzetek képviselői is megjelentek, sőt sikerült az 
olasz és a lengyel emigrációval is állandó összeköttetést teremteniük. Az említett évben 
az osztrák követség saját fegyveres katonáival lerohanta az Egylet házát, és az ott talált 
irományokat és kis könyvtárat elkobozta. Működéséről 1856-ból van újabb adat: ekkor 
Tüköry Lajos egyik levelében arról ír csodálkozva — jellemezvén az akkori viszonyokat 
—, hogy az Egylet bálja verekedés nélkül végződött. 1857-ben a felbomlóban lévő 
egyesület titkára, Frecskay, a szervezet tatovlai székházában adott szállást Vámbéry 
Árminnak. A szétesés végül az általános szegénység és a pártoskodás miatt következett 
be. 

A protestáns hitközösség Keleti Magyar Protestáns Colonia néven 1854. december 
10-én alakult meg Galatán. Legfontosabb feladata volt egy közösségi helyiség, illetve 
templom számára helyet találni és a gyerekek számára egy iskolát létrehozni. Ennek 
érdekében az amerikai, angol és skót egyházakhoz fordultak. Kérvényezték amerikai 
védnökség alá helyezésüket, amelyet meg is szereztek. A hitközségi tagok amerikai 
útlevelet kaptak, amellyel az egész ország területén és külföldre is szabadon utazhattak. 
A Protestáns Colonia gondnoka Velits Károly, lelkésze az USA-ból érkezett, szintén 
emigráns Dudás János, titkára és magyar nyelvtanára Szilágyi Dániel volt. Mikor Dudás 
az Egyesült Államokba utazott pénzt kalapolni, W. Schauffer amerikai lelkész 
helyettesítette. Az 1856. december 7-én tartott ülés szerint Dudás megjárta Angliát, 
Skóciát és Amerikát, beutazta Németországot is, ám inkább csak ígéreteket kapott. 
Végül csak kevesebb mint 1000 frankot sikerült összegyűjteni. A krími háború miatt 
sokan voltak távol Isztambultól, így a presbiteri tagok számát négyről tizenkettőre 
emelték, hogy mindig határozatképesek legyenek. 1857 januárjában az isztambuli 
amerikai követ 500 piasztert adományozott a közösségnek. Az oktatás csak ez év 
márciusában indult meg. Iskolájukban 30-40 magyaron kívül számos nemzet gyerekei is 
tanultak. 

A krími és az olaszországi események szétszórták nemcsak az emigrációt, hanem a 
protestáns közösséget is. Koós Ferenc emlékiratai szerint 1864-ben már csak tizen 
maradtak összesen, s ebből is csupán négy volt protestáns. Nem volt saját telkük és 
házuk. Azok, akik Isztambulban maradtak, a holland imaházba jártak. 1863-ban már más 
forrás szerint sem volt külön , gyűldéje?" a magyaroknak, hanem a német Teutoniában 
gyülekeztek. 1866-ban Czakó Jánostól (vö. Velits Károly) Koós Ferenc elhozta a hajdani 
Magyar Egylet néhány irományát, melyet 1873-ban a máramarosszigeti evangélikus 
líceum igazgatójánál, Szilágyi Istvánnál helyezett el, az iskola könyvtárában. 

Isztambulban a későbbiekben is számos magyar keresett és talált megélhetést, akik 
újra felállították az Egyletet, melynek elnöke 1883-ban Kovács Károly ex-Garibaldista- 
őrnagy, ügyvéd volt. A tagok száma 40-50 fő körül mozgott, természetesen ebben már 


emigráns igen kevés lehetett. A magyarok szállásai elsősorban Galatán (Pera), az 
európaiak által lakott városnegyedben voltak." 

Ezenkívül az Oszmán Birodalom számtalan helyén bukkanhatunk magyar 
menekültekre. Várnától Sumlán keresztül Bejrútig, Kairóig, Alexandriáig találkozhatunk 
honfitársainkkal. Érdekességként említjük meg, hogy szinte mindenki kipróbálta a hasist, 
s voltak, akik ennek rabjaként haltak meg. 

Az emigránsoknak a szabadságharc újrakezdésébe vetett reménye a krími háború 
idején éledt fel. Egy ilyen konfliktusra vártak már menekülésük kezdete óta. Sok magyar 
azonnal jelentkezett katonai szolgálatra. Kmety György Londonból jött vissza török 
földre. A török hadvezetés Klapka Györgyöt kérte fel a dunai hadsereg főparancsnoki 
tisztére, ám ezt osztrák tiltakozás miatt visszavonták, sőt egy-két kivétellel az európai 
seregrészből is eltávolították a magyarokat. Az ezután felajánlott kisázsiai 
főparancsnokságot Klapka már elutasította. Voltak, akik az angol , idegenlégióba" álltak 
be, bár ezeket már nem vetették be, és utána a brit birodalom különböző helyein a 
katonai telepek magját alkották. Az angol—svájci légióban, amelyik hosszú időn át 
Izmirben állomásozott, sok magyar szolgált, akik az osztrák hadseregbe való besorozás 
elől menekültek el: a világ valamennyi lehetséges helyén előfordultak, végül itt találtak 
menedéket és jövedelmet. Az angol-német légió kötelékében is szolgáltak magyarok, 
azonban ez az egység a békekötés miatt már el sem indult Keletre. A magyar 
katonatisztek többségét a frontra rendelték. Számtalan helyen voltak beosztásban. Az 
európai csapatoknál a híres Ömer pasa vezénylete alatt harcoltak, majd vele együtt 
vonultak a Krímbe; a pasa háziorvosa is magyar volt. Többen részt vettek a cserkesz 
háborúban is. Legtöbben a Kaukázus előterében harcoltak. Itt szolgált Guyon, Kmety, 
Kohlmann és Frits. Guyont 1853 októberében az anatóliai török hadsereg vezérkari 
főnökévé nevezték ki. Leghíresebb cselekedetük Karsz várának, melynek Kmety volt az 
egyik parancsnoka, az utolsó pillanatig való védelme volt. Nevükhöz fűződik a vár 
megerősítése is, amely Guyon tervei alapján folytak. Az erődítményt csak azért adták 
fel, mert Szevasztopol bevétele és a várható közeli béke miatt felesleges lett volna a 
további véráldozat. Azok az emberek, akik jól beszéltek a török mellett több idegen 
nyelvet is, tolmácsként nyertek alkalmazást magas rangú tiszteknél. Sajátos résztvevői is 
voltak a háborúnak: azok, akik markotányosként próbáltak meggazdagodni a katonákból. 
Tekintélyes számú magyar fektetett be pénzt, nagy hasznot is szereztek, de megtartani 
nem tudták. Legtöbben nem fektették be, hanem úri passziókra verték el, s a békekötés 
után hamarosan újból elszegényedtek. Az előrelátóak földet vettek vagy valamiféle 
vállalkozásba kezdtek, több-kevesebb sikerrel. A keleti háborút követően Ömer pasa 
alatt Bagdad táján teljesítettek szolgálatot a magyarok, ahol többen is meghaltak: pl. 
Lóródy (Eischl) Ödön, August Ludwig Wepler. Miután azonban 1856-ban az 
emigránsok részére általános amnesztiát hirdettek, sokan hazatértek. " 


15 Orbán passim; OSZKK Analekta 11.121.; Veress I. k. 190. o., Jancsovics 53. o.; Berzeviczy 318. o.; 
Vámbéry 122. o.; TL 1894. 18.sz.; VU 1883. 18. sz.; Koós 1890. II. k. 355. o.; Rónay II. k. 200—204. o.; PEIL 
1866. 1373—1376., 1407—1410. o. 


12 Jánossy passim; Veress passim; Szalczer passim; Klapka passim.; Kirzioglu M. Fahrettin passim; 
Berzeviczy II. k. 279., 318. o.; TL 1894. 18. sz. 

A béke után újra a megszokott életüket élték a magyarok. A memoárokból kiolvasható 
emigrációs történet itt véget is ér, hiszen az olaszországi események hatására a legtöbb 
menekült a megalakuló magyar légióba sietett, és tevékenyen részt vett a harcokban —ott 
találjuk meg az emlékiratok szerzőit is. 

Az itáliai események, az otthoni enyhülés miatt Törökországban már csak azok 
maradtak, akiknek egzisztenciája török földhöz kötődött. Az emigránsok maradéka a 
kiegyezés után hazatért. 1867-ben , az emigráció létezési alapja megszűnt, tizennyolcz évi 
küzködés, hányattatás után megöregedve, megtörve, anyagi érdekeiket elhanyagolva haza 
térhettek... meghalni! — írja keserűen Veress Sándor." 

Nem maradhat válasz nélkül az a kérdés, hogy mit adtak az emigránsok befogadó, 
második hazájuknak. Leglátványosabb tetteiket kétségkívül a hadszíntereken hajtották 
végre: az ellenség a török győzelmeket már-már közmondásszerűen a magyar 
katonatiszteknek tulajdonította. Ennek köszönhetően többen értek el magasabb katonai 
rendfokozatot is, életük végéig szolgálva az Oszmán Birodalmat. Az emigránsok között 
számos iskolázott ember volt, akik a török reformkorban, a Tanzimat-korszakban 
szellemiségükkel és tudásukkal hozzájárultak a változásokhoz. Nem egy bejáratos lett a 
szultáni udvarba, mások a dervisek számát gyarapították. Többen orvosként, mérnökként 
dolgoztak, de soraikban találunk mesterembert, könyvkereskedő és -búvárt, vendéglőst, 
kereskedőt. Leszármazottaik között található a századforduló legjelentősebb török 
költőnője, valamint az az Enver pasa, aki II. Abdülhamid szultán bizalmasa volt, s 
hitbuzgó muszlim létére keresztényekkel barátkozott, bort ivott és magánéletében 
Edwardnak nevezte magát. De közéjük sorolhatjuk saját nemzetünk jeles fiait is: Inger 
Károlyt, Szomália magyar , gyarmatosítóját", avagy Veress Endre történészt is. S ezek 
csak az általunk ismert nevek. A török kormány is nagyra értékelte a magyarok tetteit, 
amelyet például Bem és Kmety hivatalos állami temetése, valamint a nekik és másoknak 
adott számos katonai kitüntetés mutatott meg." 


A törökországi magyar emigránsok névsora 


Az alábbi névsorban szereplő 265 fő Kossuth távozása után is hosszabb-rövidebb 
ideig Törökországban maradt, vagy valamikor török oldalon harcolt. Általános határnak 
az 1852. évet tekintettük, azaz azokat próbáltuk meg felkutatni, akik e dátum után Tö- 
rökországban éltek. Az adathiány miatt természetesen elég nagy a hibatényező. A 
legtöbb esetben még azt sem tudjuk, hogy egy-egy név szerint ismert emigráns mennyi 
ideig tartózkodott török földön, mikor hagyta el az országot, illetve halt meg. A "-gal 
jelölt neveknél kétséges, hogy megfelelnek-e az általunk felállított kategóriáknak, ám 
biztos, hogy valaha ők is jártak török földön. A lexikonformát Kozma György, illetve 
Bona Gábor munkáját követve azért választottuk, mert az iratokból kigyűjthető adatokat 
így lehetett egységesen rendszerezni. 


0 Szalczer passim.; Veress passim.; Kertbeny.; TL 1894. 18., 20—21.sz.; Veress II. k. 444. o. 


21 Veress, Szalczer passim; Karpat 44-47. o.; Az Est, 1935. VIII. 28.: Inger nagyapja az 1877—78-as orosz- 
török háborúban a plevnai győző, Gázi Oszmán pasa segédtisztje volt, s Edirnében halt meg; kilétét ezidáig 
nem sikerült megállapítani. 


szföjke 


Nagyon nehéz összeállítani egy emigrációs listát a forráshiány, illetve a meglévő 
források jellege miatt. A legfőbb problémát a nevek azonosítása jelenti; ez tisztek 
esetében könnyebb, de itt is sok ismeretlen névvel találkozhatunk. Sokszor csak a 
személyek vezetéknevét közlik vagy tudják, ami egyes esetekben fölöttébb 
bizonytalanná teszi az életrajzokat. A keresztnevek területén uralkodik a legnagyobb 
káosz. 


A névsor természetesen nem lehet teljes, bármikor felbukkanhatnak újabb nevek, 
főleg a török levéltári források ismertté válása után. 


ADATTÁR 


Argay György: (1823. Privigye, más adat szerint 1825. Szilsárkány-?) Eredeti foglalkozása 
gazdatiszt. 1848. okt. őrmester a 30. honvédzászlóaljban, 1849. márc. hadnagy. Júl. végén 
főhadnagyi kinevezésre terjesztik fel. Sumlán áttér a muszlim hitre Hüszejn néven. 1850. ápr. 
17. Ömer pasa főhadiszállásán szolgál a török seregben; a következő év márciusában is még itt 
állomásozik. 1853-ban Izmir környékén gazdálkodik Dercsényi Istvánnal és társaival. 1854- 
ben Isztambulban tartózkodik, a krími háborúban markotányos. 1856-ban Belgrádban Kossuth- 
proklamációkat terjeszt. 1861. márc. 1862. aug. között az olaszországi magyar légióban szolgál 
mint számvevő őrmester. 1867-ben a szabadkai honvédegylet tagja.? 


Árva János: A krími háborúban markotányos. 1857-ben Isztambulban tartózkodik. 


Árvay László (József): (1825. Ireg—1893. okt. 6. Budapest) Uradalmi ispán Batthyány István gróf 
valkányi (Tolna m.) birtokán. Őrmester, 1849. febr. 1. hadnagy a 33. honvédzászlóaljnál. Máj. 
20. főhadnagy és segédtiszt, aug. 1. százados Kmety hadtestében. 1849. aug. 16. török földre 
lép, ahol megsebesül és román felkelők fogságába esik Kmetyvel együtt. Bem dzsidásai 
szabadítják ki, vele együtt van Aleppóban is. 1854-ben a Krímben tartózkodik. Amerikában is 
megfordul. 1856-ban tér haza, s ekkor internálják szülőfalujába. 1860-ban urasági udvarbíró 
Horgoson. A kiegyezés idején a Csanád megyei honvédegylet tagja, tiszttartó Morgóson. 1887- 
től haláláig a budapesti honvédmenház lakója." 


Asbóth János: Őrmester. 1854-ben Isztambulban lovász. A háborút követően Isztambulban 
tartózkodik. 1860-ban négy aranyat küld az MTA épületének felállítására." 


Asztalfi (1849-ig Tischler) Kristóf. (1824. Pozsony—-1894. júl. 31. Pozsony) 1841—48 között 
osztrák katonai számvevő őrmester a 19. Schwarzenberg gyalogezrednél. 1848 nyarán 
alakulatával részt vesz a délvidéki harcokban. Okt. 1. főhadnagy a Bocskai önkéntes, majd az 
ebből alakult 52. honvédzászlóaljnál. 1849. febr. 16. százados az 52. honvédzászlóaljnál. 1849 
októberétől 1850 júniusáig kényszerbesorozott katona korábbi alakulatánál, majd a Benedek 
gyalogezrednél, ahonnan dezertál. 1854-ben Isztambulban szíjgyártó. A krími háború után, 
1857-ben Hágen Ignáccal és Veress Sándorral együtt bútorkereskedést nyit Isztambulban. 1861 
szept. számvevő őrmesterként belép az olaszországi magyar légióba. 1862-től százados, 1867. 
jan. 8-án szerel le. Ezt követően egy ideig Iowában farmerként él, majd hazatér, s egy Pozsony 
megyei bányatársaság hivatalnokaként hal meg. Pozsonyban temetik el." 


5 2 Bona 1998. I. k. 46. o.; Veress I. k. 305. o.; Szalczer 341. o.; Kozma I. 43. k. o.; Lukács 1986. 239. o.; 
Ács 15. o.; Mikár 83. o. 


23 Szalczer 363. o. 

3 Bona 1988. 82-83. o.; HL AVE; Veress I. k. 116. o. 

8 Jánossy 148. o.; Szalczer 355. o.; MTAK RAL 942/1860. 

26 Bona 1988. 80. o.; TL. 1894. 16. sz.; Jánossy 148. o.; Ács 15. o.; Lukács 1986. 240., 431. o. 

Babai József. Közkatona. 1854-ben fogadós Alexandriában." 


Babos Mihály: (1825. vagy 1826. Tata-1867.) Eredeti foglalkozása gazdatiszt. 1849-ben honvéd 
hadnagy a 6. (veszprémi) honvédzászlóaljnál. 1850-ben Késmárki Józseffel és többekkel együtt 
Damaszkuszban sörgyárat hoznak létre, majd Késmárki halála után Bejrútban egy újabb 
üzemmel próbálkoznak öt évig. 1860-ban belép az olaszországi magyar légióba, ahol előbb 
tizedes, később főhadnagy. 1867. jan. 8-án lép ki, majd hazatér, és még ebben az évben 
öngyilkosságot követ el.? 


Bajcsi Sándor: Honvéd. 1850-1853 között Isztambulban tartózkodik. Markotányos a krími 
háborúban. 1857-ben Isztambulban Papp Jánosnál van alkalmazásban. 1862-ben az 
olaszországi magyar légióban harcol." 


Bak Pál: Közlegény, a sumlai tábor tagja. A krími háborúban markotányos." 


Bakó Imre: (?—1860. Nociera) Előbb őrmester, majd 1849. júl. 13. hadnagy a 7. huszárezredben. 
1850-ben a sumlai tábor lakója. Kanizsay András alatt dolgozik Szoszopolisz mellett. A krími 
háborút követően Isztambulban tartózkodik. 1860-ban az olaszországi magyar légió tagja." 


Balog István: Tüzér. 1854-ben Isztambulban molnár.?? 
Balog István: Közlegény. 1854-ben Isztambulban kocsis. 


Balogh András: (?—1899. Isztambul) Guyon alatt szolgál a szabadságharc idején. Emigránsként 
iszlamizál, s felveszi a Szülejmán nevet. Szolgál Szíriában, és felkeresi a Szentföldet is. Lányát 
egy török lovászmester veszi el, aki élete végéig eltartja őt. Az üszküdári muszlim temetőben 
temetik el." 


Balogh (Isten) Ferenc: (? Kolozsvár—? Isztambul) A szabadságharcban előbb egy szabadcsapat 
hadnagya, majd 1849. márc. 20. hadnagy a 7. honvédzászlóaljnál. Isztambulban borbélyként és 
foghúzóként él. Övig érő nagy szakálla miatt kapja melléknevét a többi Balogtól 
megkülönböztetendő. A krími háborúban markotányos. Galatán temetik el. 


Balogh (Fekete vagy Amerikai) János: 1851-ben Amerikába távozik, a krími háború idején 
visszatér Isztambulba, ahol fényképészeti csarnokot nyit. Azonos azzal a Balogh Jánossal, aki 
Szalczernél szerepel, és aki többször megjárja Amerikát. Egyik ilyen útja során tűnik el. 


Balogh (Czirmos) József. Szalontai születésű altiszt. Úri kocsis egy pasánál Üszküdárban. 
Rozsdabarna színű arcáról kapja melléknevét. 1861-ben belép az olaszországi magyar 
légióba.?" 

Balogh (Góbé) József. Székely származású. Altiszt a szabadságharc hadseregében. Az 
emigrációban molnárként él, Isztambulban a haszköji malomban dolgozik. A krími háborúban 
markotányos. 1857-ben amnesztiával hazatér. 


Balogh Lajos: (1826. vagy 1828. Nagyszalonta—?) A forradalom előtt gazdatiszt. A szabadságharc 
alatt honvéd hadnagy. 1850 januárjában a sumlai táborban található, 1854-ben Isztambulban 
török katonai szolgálatban áll. Amnesztiát kér és kap, de ennek ellenére nem tér haza. 1859— 
1862 között az olaszországi magyar légióban szolgál számvevő őrmesterként. 1863-ban 
Cuneoban tartózkodik. 1867. a Bihar megyei honvédegylet tagja." 


Balogh (Csapkin—,, Szoknyapecér") ?": Közlegény. 1851-ben Isztambulban cseléd. Hetvenkedő 
modoráért kapja melléknevét."" 


Balogh (Pogány) Pál": Altiszt. Káromkodásai miatt nevezik el így. 1851-ben Isztambulban 
tartózkodik." 


Bangya János: (1817. dec. 2. Apaj—1868. febr. 16. Isztambul) Kisbirtokos nemesi származású. 
Volt hadfi és 1834—1839 között nemesi testőr, újságíró Bécsben, majd Pozsonyban. 1848. okt. 
1. százados a Zrínyi önkéntes, a későbbi 35. honvédzászlóaljnál. Dec. 1. őrnagy, 1849. jún. 
dandárnok, majd tábori térparancsnok, aug. 1. alezredes. A zsibói fegyverletétel után 
Komáromba menekül, ahol a katonai rendőrség parancsnoka lesz. 1849. szept. 30. Klapka 
ezredessé lépteti elő. Komárom feladása után emigrál. 1853-ban Párizsból megy 
Törökországba, ahol szintén ezredes Mehmed bej néven. A cserkesz származású Szefer pasa 
törzsfőnöke a cserkesz háború idején. Jelentéseket küld az emigrációról a bécsi 
titkosrendőrségnek. Mikor 1859. szept. 6-án a Kaukázusban a szentként tisztelt muszlim hőst, 
Sámil bejt? Baritinski orosz tábornok meglepi és elfogja, azt rebesgetik, hogy Bangya árulta 
el. Mint Isztambul rendőrfőnöke hal meg." 


Bányai Júlia (Sárosi Gyula): (1824. Vízakna—1883. nov. 1. Kairó) Híres műlovarnő Bécsben 
1846-ban. 1848-ban Vízaknán lakik, mint egy ügyvéd fiatal özvegye. A szabadságharc 
kitörésekor Sárosi Gyula néven beáll közlegénynek a 27. honvédzászlóaljhoz, ahol tizedes, 
majd hamarosan őrmester lesz. Részt vesz az erdélyi harcokban, többször súlyosan 
megsebesül. 1849. júl. egy kém elfogásáért hadnaggyá nevezik ki a 2. (?) honvéd 
vadászezrednél. Az oroszok elleni küzdelemben a fenesi védharcokban olyan hősiesen küzd, 
hogy augusztus elején főhadnaggyá nevezik ki. A zsibói fegyverletétel után Vízaknán 
tartózkodik, majd Bukaresten keresztül Sumlára kerül. Ott férjnez megy Matta Ede honvéd 
századoshoz. Esküvőjén részt vesz Fuád pasa is. Erdélyben az ötvenes években proklamációkat 
osztogat (egyik társa a tragikus sorsú Várady József). Végül Kairóban telepednek meg, ahol 
vendéglőt nyitnak. Lányával 1866-ban hazalátogat. 1880-ban a vízaknai honvédemlékmű 
felállításához ötven forintot küld." (Vö. Matta Ede.) 


Barabás József. Közlegény. A krími háborút követően hazatér." 

Barabás Mihály: (1824. Albis—?) Tizedes a 15. határőrezredben. 1848 őszén ezredével csatlakozik 
a honvédsereghez. 1849. febr. őrmester, ápr. hadnagy a 15/3. vagy 4. határőrezredben (85. 
vagy 86. honvédzászlóalj). Sumlán áttér, a török hadsereg tisztje lesz. 1860-1866 között az 
olaszországi magyar légióban szolgál." 


Bárdy Rudolf. Állítólag gazdag előkelő földbirtokos családból származik. Atyja kívánságára beáll 
a Budán székelő József-ezredbe, ám hazafias izgatásaiért áthelyezik Itáliába az Estei-ezredhez. 
A forradalmat követően dezertál, és Splény Lajos megbízásából részt vesz a Winkler-féle 
velencei magyar légió megszervezésében. Ennek feloszlatása után menekül Törökországba. 
Híres-hírhedt verekedő, rejtői figura. Az emigránsok kerülik. Egy verekedése miatt a török 
hatóságok elől kénytelen Angliába menekülni, majd az Egyesült Államokba távozik. Ott 
megírja angol nyelven emlékiratait, s annak eladásából próbál megélni. További sorsa teljesen 
bizonytalan. Állítólag egy verekedés alkalmával hal meg, illetve Argentínában élő fia szerint 
Panama államban lesz ültetvényes, s ott is temetik el." 


Barkó Imre: Hadnagy. 1854-ben Burgaszban gazdasági alkalmazott." 


Bem, Jozef. (1794. márc. 14. Tarnow-1850. dec. 10. Aleppo) Lengyel nemesi származású 
forradalmár. A varsói katonai akadémián végez. Előbb a napóleoni lengyel hadseregben, majd 
a Kongresszusi Királyság cári lengyel seregében szolgál. Az 1830-31-es lengyel 
szabadságharcban tábornok, a bukás után Franciaországba menekül. 1848 októberében a bécsi 
felkelés védelmét irányítja. 1848. nov. 22. honvéd tábornok, az erdélyi hadszíntér parancsnoka. 
Később altábornagy, majd 1849. aug. 9. a magyar főerők parancsnoka. Aug. 17-én még 
visszafoglalja Dévát, másnap azonban emigrál. Murád pasa néven elsőként tér át. Rangját 
megtartva Aleppóba internálják, ahol ferikké, azaz területi parancsnokká nevezik ki 7500 gurus 
fizetéssel. Lelkesen készíti a terveket a török hadsereg megreformálására az oroszok elleni 
mielőbbi harc reményében. Az Aleppo környéki salétrommezőkre építve salétromot kezd 
gyártani. Az aleppói lázadás leverése után visszavonul, majd feltehetően a kedvezőtlen éghajlat 
és a malária miatt rövidesen meghal. Ingóságait Kmety magával viszi Európába. Iszlám módon 
temetik el. A kormány kifizeti összes adósságát és díszes sírkövet állít neki. Az Aleppo északi 
részén fekvő muszlim temetőben található nyughelye a szembajosok zarándokhelye lesz, 
miután a legenda szerint egy dervis egy gyulladt szemű embert a Bem sírhantjából vett földdel 


gyógyít meg." 


Berendy ?: 1855. nov. 1-jén, mikor Türr Istvánt az osztrákok jogtalanul lefogják Bukarestben, Türr 
az utolsó pillanatokban átadja pénzét és hivatalos iratait Berendy török őrnagynak, aki értesíti 
az angol konzult. 1864-ben már ezredes. 


Bernáth József. (Máramarossziget—?) Osztrák hadnagyként szökik át a szabadságharc hadseregébe, 
ahol százados lesz. Törökországban áttér a muszlim hitre Mehmed efendi néven, és beáll a 
török hadseregbe. Bolgár nőt vesz feleségül. A krími háborúban több csatában is harcol, 
később Sturdza Ghika herceg tábornok segédtisztje, majd ugyanaz Kmety mellett. Kmety 
lemondása után Bejrútból Damaszkuszba helyezik át rendőrfőnöki minőségben és ezredessé 
léptetik elő. Egy intézkedés során az arabok felkoncolják valamikor 1860 után." 


Berzenczey László: (1820. jún. 26. Kolozsvár—1884. nov. 14. Budapest) Nemesi származású. 
Anyai nagyapja Kőrösi Csoma Sándor egyik támogatója, anyja pedig Cserey Mihály történetíró 
famíliájából való. A székelyudvarhelyi kollégiumban végzi iskoláit. 1840-ben táblai írnok 

Marosvásárhelyen. Marosszék követeként részt vesz az 1847. évi erdélyi országgyűlésen, 
amelyen az ő beszédének hatására mondják ki az úniót. A szabadságharc alatt Erdély 
kormánybiztosa, a Mátyás-huszárok parancsnoka. Világos után bujkál, majd Havasalföldre, s 
onnan Sumlára menekül. Ott mint polgári személy szerepel őrnagyi járandósággal. 
Távollétében halálra ítélik. Kossuthtal együtt Amerikába távozik, s onnan indul 1852-ben első 
őshazakutató útjára, amely során a Földet körbehajózva megpróbál eljutni Hongkongba. 
1854/55 telét Monasztirban tölti, majd Ömer pasa főhadsegédeként hadtestével a Krímben 
harcol. Részt vesz Szevasztopol ostromában is. A háborút követően Bukarestbe megy és tanári 
állást vállal, azonban az osztrákok üldözése miatt menekülnie kell. Ezt követően három éven 
keresztül Burszában él súlyos betegen. 1862. jún. 17. feladja magát a galaci osztrák konzulnál, 
és amnesztia ígéretével hazatér, de 1867-ig Klagenfurtba internálják. A kiegyezés után 
országgyűlési képviselő. A politikából kiábrándulva 1873. máj. újból Kelet-Ázsiába utazik. 
Szentpétervár, Omszk, Kazahsztán érintésével magányos vándorként gyalog áthág a Tien- 
sanon, az Altaj-hegységen; Kásgár után átkel a Karakorumon is, majd a Himalája 4-5000 
méteres hágóin, s végül 1874 szeptemberében megérkezik Bombaybe. Ő a világon az első 
európai, aki északi irányból az említett útvonalon jut el Indiába. Port Szaid és Isztambul 
érintésével decemberre ér haza Budapestre, majd Marosvásárhelyre. Utazásainak kudarca 
(megfelelő előtanulmányok és képzettség hiányában nem érhetett el tudományos 
eredményeket), az emigrációs viszályok és családi gondjai megviselik idegrendszerét; 
elmegyógyintézetbe zárják, ahol még tíz évig él.?? 


Bibera ?: A szabadságharcban a mozgó nemzetőrség kötelékében teljesít szolgálatot mint 
százados. Kozma szerint a szabadságharc végén kinevezik főhadnaggyá a 131. 
honvédzászlóaljhoz, mely kinevezés 1849. aug. 11-én jelenik meg hivatalosan. 1864-ben a 
török seregben szolgál. 


Birkus József. Közlegény. 1854-ben Isztambulban kocsis." 


Bíró (1848-ig Richter) Ignác: (1826. máj. 3. Tokaj—1890. ? 3. Tarcal) Kassán filozófiát tanul. 
1844-től hadfi, majd hadfi őrmester a 31. Leiningen gyalogezredben. 1848. szept. 1. hadnagy, 
majd dec. 1. százados az 50. honvédzászlóaljnál. Dec. 29-én a móri csatában sebesülten 
fogságba esik, Königgrátzben tartják fogva. 1850-ben emigrál és belép a török hadseregbe 
Ömer néven. 1851-ben százados Monasztirban, 1852—1853 között Ömer pasa vezérkari tisztje. 
Harcol a krími háború több hadszínterén is, majd a szultán megbízottja Afrikában. 1862-ben 
Abdul Kerim pasa segédtisztje, a montenegrói hadjáratban is szolgál. Többször is kitüntetik. 
1869-ben leköszön és hazatér, századosként beáll a közös hadseregbe. 1877-től őrnagy a m. 
kir. honvédségnél, ahonnan 1886-ban ezredesi rangban nyugalmazzák.? 


Bíró Imre: (Nagyabony-—?) Hadnagy. 1854-ben Isztambulban lovász." 


Bíró János: Honvéd. 1864-ben török százados." 


Bíró Miklós: Őrnagy. 1854-ben az európai török seregben szolgál." 


Blana Szilárd (Konstantin): (1826. jún. 2.—1897. márc. 25. Budapest) Kereskedelmi iskolában, 
majd a karánsebesi katonaiskolában tanul. 1843-ban önkéntes a cs. kir. hadseregben. 1848-ban 
hadfi tizedes a 16. gyalogezrednél Itáliában, a szabadságharc hírére hazatér. Szept. 27. hadnagy 


52 MUL 50-52. o.; Ács 23. o.; Ács 1940. 193—260. o.; Kozma I. k. 153—154. o. 
53 Kertbeny 166. sz.; Kozma I. k. 264. o.; Biber 

hel) Jánossy 148. o. 

55 Bona 1988. 120. o.; HL Personalia 5/c. Bíró Ignác hagyatéka. 

38 Jánossy 148. o.; OSZKK Analekta 11.121. 

AT Kertbeny 173. sz. 

Ps Jánossy 150. o. 


— 14 — 


az Országos Nemzetőri Haditanács, majd a hadügyminisztérium tüzérségi osztályán, 1849. ápr. 
a 14. hatfontos gyalogüteg-parancsnoka a Feldunai hadseregnél. Törökországban egy angol 
konzul helyezi védelme alá. A török seregben alezredes lesz, és egy ágyúöntödét vezet (?). 
Később Franciaországban él. Az 1860-as években vendéglős Pesten. A pesti honvédegylet 
tagja 1867-ben és 1890-ben. 1867-ben Pesten német nyelven kiadja visszaemlékezéseit, majd 
1882-ben magyarul is megjelenteti őket a Pesti Hírlapban." 


Boros Sándor: (1830 k. Nagyvárad-Budapest) Joggyakornok. 1848 novemberétől az 55. 
honvédzászlóalj katonája, őrmester, majd 1849. márc. 29. hadnagy. A vöröstoronyi ütközet 
után török földre kerül. A sumlai tábor lakója. A krími háború után Isztambulban tartózkodik. 
Később aranyásó Kaliforniában. A kiegyezés után hazatér, a Pest megyei honvédegylet tagja. 
Díjnok a megye alkalmazásában." 


Borsay Sándor: Honvéd százados. 1854-ben Isztambulban török katonai szolgálatban áll. A krími 
háborúban markotányos, ezt követően Isztambulban tartózkodik." 


Borsovay Géza: Tüzérfőhadnagy, Stein Miksa egyik segédtisztje török szolgálatban is. Áttér a 
muszlim hitre Kizlár (?) efendi néven. 1857-ben Isztambulban tartózkodik Stein mellett. ? 


Borza Áron: Enyedi diák, majd a szabadságharc alatt őrmester. 1850 elején a sumlai tábor lakója. 
1851-ben Isztambulban kocsis egy örménynél. A Makk-féle összeesküvés során titkos 
megbízatással Magyarországra utazik, s többé nem tér vissza. 


Börczy Gyula": Dombóvári születésű, vagyontalan nemesi származású magyar. Írnok a herceg 
Eszterházy uradalomban. 1848. máj. önkéntes a 2. honvédzászlóaljban. 1849. jan. segédtiszt 
Guyon tábornok mellett, majd százados a 33. honvédzászlóalj állományában. Emigrál, Sumlán, 
utóbb Belgrádban tartózkodik. Hazatér, 1854-ben kiadó a kapuvári kerületi bíróságnál." 


Bulla György (Nikodém): (1827. Usztye-1898. Alsókubin) Joggyakornok. 1849. jan. 28. örmester 
az 1. zólyombesztercei honvédzászlóaljnál, később hadnagy az 51. zászlóaljnál. 1850. ápr. 9. 
besorozzák a 33. gyalogezredbe. 1854-ben megszökik és Algírban belép a francia 
idegenlégióba. Idegenlégiósként vesz részt a krími háborúban, ahol meg is sebesül. 1858-ban 
hazatér, újból besorozzák és az osztrákok oldalán harcol Itáliában 1859-ben. 1861-ben szerelik 
le. 1867-ben az Árva megyei honvédegylet tagja. 1872-ben járásbíró. Az 1890-es években az 
Árva megyei honvédegylet elnöke. 


Collin, Ludwig, von Colstein: (1810. Klagenfurt-1854. ?) Cs. kir. altábornagy fia. A gráci 
katonaiskolán végez. 1848 májusáig a 62. gyalogezredben szolgál, majd nyugalmazott 
főhadnagy Pesten. 1849. máj. 1. százados a Temesi bánságban alakuló, németekből álló 67. 
honvédzászlóaljban. Emigrál, 1852-ben távollétében halálra ítélik. 1851-ben Musztafa néven 
Monasztirban szolgál. A török hadsereg őrnagyaként hal meg." 


Csabai András: (?-Isztambul) Altiszt. 1854-ben a török fővárosban foghúzó (!)."" 


Csanády ?": 1851-ben Isztambulban nejével kuruzsló." 

BENZES ése 


Császár Péter: Muszlim hitre tér. 1850-ben ennek ellenére az emigránsok törvényszéke ítélkezik 
felette, amiért egy bolgár kocsmában négyen összevesztek, és agyonütötték egy Végh Ferenc 
nevű társukat. Négy évre ítélik, a büntetést egy török börtönben tölti le. A krími háborúban 
markotányos. A háború után Isztambulban él, később Szulinánál, a Duna-szabályozásnál 
dolgozik. Tulcsai háza 1857-ben leég. 1860-ban az olaszországi magyar légió állományába 
tartozik. 


Cseh Imre, alsócsernátoni: (1805. Csernáton—-1852. febr. 10. Isztambul) Székely születésű. Fiatal 
korában Törökországban belép a hadseregbe, és 16 évig csapatparancsnok Szíriában. Már 
évekkel a forradalom előtt hazatér, és birtokán gazdálkodik. Törökországi élményeiről és 
utazásairól könyvet ad ki. 1849. márc. főhadnagy, ápr. százados, később a vöröstoronyi dandár 
vezérkari tisztje. A kormány éppen azért helyezi ide, hogy egy esetleges visszavonulás 
alkalmával közvetítő legyen a törökök felé. 1849. júl. 20. seregtestével a cári csapatok 
Havasalföldre szorítják, ahol a törökök előtt lerakják a fegyvert. Vidinben, Sumlán, majd 
Kütahjában Kossuth török tolmácsa és nyelvtanára. Már nem akar beállni katonának, s a 
nyomorral küszködve hal meg a török fővárosban. Előbb a Bella Vista temetőben helyezik 
örök nyugalomra, majd mikor annak helyére kaszárnyát építenek, a magyar emigránsok 
temetőjébe, Feriköjbe viszik át maradványait." 


Csekei Ferenc: Altiszt. 1854-ben Isztambulban asztalos. Esetleg azonos lehet a Szalczernél 
említett, Isztambulban elhunyt Csekey Istvánnal." 


Csenky Pál: Altiszt. Isztambulban hal meg." 


Csia Farkas: 1849. máj. 7. tizedesként kitüntetést kap a 15. Mátyás huszárezredben (testvére is ott 
szolgál). 1849. júl. 20. a vöröstoronyi csatát követően szorulnak török földre. 1854-ben 
Isztambulban lovász. A krími háborúban markotányos, később testvérével és öt másik társával 
Ruszcsukon gazdálkodik három-négy évig, végül hazatér." 


Csia Ignác: Altiszt. Az előbbi testvére. 1854-ben Isztambulban szolga. A krími háborúban 
markotányos." 


Csiszár János: Altiszt. 1854-ben Isztambulban szabó." 


Csiszár Ferenc: (1830. Szentjános-?) A forradalom előtt földműves, majd honvédként harcol. 
1854-ben szolga Várnán. A krími háborúban markotányos. 1860. okt.—1866. nov. között az 
olaszországi magyar légióban őrmester. " 


Csonka András: Altiszt. 1854-ben Isztambulban tartózkodik." 


Czapkay Imre: (1824. aug. 12. Kisszeben-1884. Kisszeben) Magyar nemesi származású. Jogot 
végez. Ügyvéd, majd gyakornok a magyar udvari kamaránál Bécsben. 1848. jún. önkéntes, 
majd okt. 11. hadnagy a 62., illetve az 56. zászlóaljban. 1849. febr. 2. főhadnagy, jún. 16-án 
áthelyezik Komáromba a 98. zászlóaljhoz. Aug. 20. századossá léptetik elő. Komárom feladása 
után emigrál, 1850-től az USA-ban él. 1854-ben Philadelphiában orvosi diplomát szerez. 
Magán, majd katonaorvos az angol, később a török hadseregben. Erzurumban és Afrikában 

szolgál. 1862-ben hazatér, 1867-ben a Sáros megyei honvédegylet tagja. 1870—-1877 között m. 
kir. honvéd százados, ezt követően haláláig ismét orvosként tevékenykedik." 


Czenki Imre: Altiszt. 1854-ben Burszában kocsis." 


Czetz István: (1816. Marosvásárhely—?) Czecz János honvéd tábornok rokona. Őrmester, 1849. 
febr. 16. hadnagy a 13. Hunyadi huszárezredben. A világosi fegyverletételnél főhadnagy. Az 
1850-es években Isztambulban él, kezdetben egy török úrnál cseléd. 1861-ben Garibaldi alatt 
az olasz királyi hadseregben szolgál. 1862-ben százados az olaszországi magyar légióban. 
1866-ban a poroszországi magyar légió tagja. 1867-ben hazatér és letelepedik szülőhelyén, 
ahol ekkor a helyi honvédegylet tagja is. 


Czillinger Lajos: (? Rákospalota—?) Polgári származású. Uradalmi gazdatiszt Károlyi István gróf 
káposztásmegyeri birtokán. 1848. máj. önkéntes, majd tizedes a 2. honvédzászlóaljnál. Okt. 
hadnagy a 33. honvédzászlóaljban, 1849. febr. 25. főhadnagy és segédtiszt, végül százados. 
1851-ben Monasztirban Iszkender néven van állományba véve; Ruszcsukon állomásozik 
lovassági századosként. 1854-ben Isztambulban cipész. 1869-ben a Csongrád megyei 
honvédegylet tagja. Kertbeny szerint 1857-ben Palotán hal meg." 


Czirjék (Czirják) Adolf. (Nagyvárad 1818 k.-1862. Nápoly) Honvéd hadnagy az 55. zászlóaljnál 
az erdélyi hadszíntéren. 1849. ápr. Bem előlépteti főhadnaggyá. 1850. ápr. 17. renegát török 
tiszt Ali efendi néven Ömer pasa seregében. 1852—53 között Orbán Balázsék házában lakik, és 
alkalmi munkákból él. 1853-ban ismét katona Jemenben, de betegsége miatt lemond. 1854-ben 
Isztambulban tartózkodik. A krími háború idején markotányos, utána Tiszay Dániellel Sumlán 
földet bérelnek, de tönkremennek. 1860-ban az olaszországi magyar légióba távozik. 1861— 
1862-ben törzskari százados. Nápolyban hal meg, Nocerában katonai tiszteletadás mellett 
temetik el.?? 


Dempwolf Adolf. Szebeni bevándorolt német. 1849. ápr. élelmezési tiszt az 55. honvédzászlóaljnál. 
Az emigrációban iszlamizál Iszkender néven. 1851-ben hadnagyi rangban szolgál 
Monasztirban. Beiratkozik a török orvosi akadémiára, amelyet négy év alatt végez el, s később 
tanára is lesz. A haszköji kórházban dolgozik. Szalczer szerint Abdülaziz állítólag az ő 
segítségével mérgezi meg Abdülmedzsid (1839—-1861) szultánt, amelyért hekim liva-pasának 
(orvostábornok) nevezik ki. Abdülaziz (1861—1876) halálát követően állítólag őt is elteszik láb 
alól Isztambulban. Veress azonban 1878-ban a szultán orvosaként említi. Ekkor már 
orvostábornagy.?? 


Dercsényi István: (1815. Nagybégány—1872. ?) Volt hadfi, 1833—36 között az 1. huszárezredben 
szolgál. Nagybégányi földbirtokos. 1848 nyarától nemzetőr százados. 1849 februárjától Bereg 
vármegyében egy lovas gerillacsapat szervezője és kapitánya a vereckei szoros őrségénél. A 
bukás után a hegyekben, majd 1851-ig rokonainál bujkál. Végül Bosznián keresztül Moldvába 
és Isztambulba menekül. Schmidt álnéven él egy darabig. 1852-ben távollétében halálra ítélik, 
, in effigie" felakasztják, s ezt álruhában végig is nézi. 1853—1854-ben Dercsényi, Argai, 
Hámori, Tiszai, Gergely és mások Izmid környékén földműveléssel probálkoznak, de kudarcot 
vallanak a rossz, nehezen művelhető területen. A krími háborúban a cserkeszek mellett harcol 
Szefer pasa vezérkarában. Ezt követően Veress Sándorral Tulcsán vásárolnak birtokot, de ebbe 
is belebuknak. Miután otthon is mindenét elkobozzák, és családja semmmiféle segélyt nem 

kap, úgy dönt, hogy amnesztiát kér, amelyet 1857-ben megkap. Ezt követően hazatér. 1867- 
ben a Bereg megyei honvédegylet tagja. Bégányi birtokosként hal meg. Más adat szerint 1890- 
ben még honvédegyleti tag." 


Dereczky István: Százados. 1864-ben török őrnagy." 


Derecskey János: Bihar megyei születésű, magyar nemesi származású. 1848. nov. 24. hadnagy, 
1849. ápr. 1. százados az 55. honvédzászlóaljban. 1849. júl. 20. a Vöröstoronyi-szoros 
őrségével a cári csapatok a Havasalföldre szorítják, ahol a törökök előtt leteszik a fegyvert. 
Iszkender néven belép a török hadseregbe. 1854-ben a dunai seregnél szolgál. Őrnagyként egy 
thesszáliai görög felkelés alkalmával veszti életét." 


Diószeghy Béla báró: (1835—?) A szabadságharc alatt a 15. Mátyás huszárezredben őrmester. A 
Vöröstorony őrségével szorulnak ki Törökországba. 1851-ben Isztambulban testvérével (aki 
szintén Mátyás-huszár volt) kocsis, miután szüleik nem küldenek nekik több pénzt, így próbálva 
arra kényszeríteni őket, hogy hazatérjenek. 1861-ben az olaszországi magyar légió hadnagya. 


Diószeghy Géza: Az előbbi testvére. 1853-ban tér vissza Magyarországra, előtte azonban még 
1851-ben kiutazik Amerikába aranyásónak. 1863-ban tér haza." 


Divitsek György: (1822. Doba—? Isztambul) Polgári származású. 1839—1848. aug. 20. között altiszt 
az 5. huszárezredben. 1848. nov. 11. főhadnagy, 1849. febr. 1. százados a 45. 
honvédzászlóaljban. Jún. 15-től az 1. vadászezred 1. osztályának parancsnoka Kmety alatt. 
Belép a török seregbe Veli bej néven. 1854-ben a dunai seregnél, Monasztirban szolgál. 1864- 
ben ezredes ugyanitt." 


Dobokai István: (Isztambul) Polgári személy, egykori erdélyi kormánybiztos. 1854-ben 
Isztambulban él családjával. id 


Donáth Mátyás: (1825 k. Bajcs puszta-1883 u. Kisázsia) Közlegény, majd hadnagy a 4. pozsonyi 
honvédzászlóaljban. 1850. jan. 26. hadnagy a sumlai menekülttáborban. Keleten 
olajtermelésből és feldolgozásból próbál megélni, hosszabb ideig tartózkodik Damaszkuszban. 
1854-ben cukrász-pék Kairóban. A krími háború után Isztambulban tartózkodik. 1860-ban 
hadnagy az olaszországi magyar légióban. 1861-ben hat hónapig fogságban van Genovában. 
Visszatér Törökországba; 1883-ban Isztambulban él. Kisázsiában hal meg." 


Dudás János: (?-1860. Bukarest) A forradalom előtt a 37. gyalogezred tábori lelkésze, más adat 
szerint római katolikus lelkész Nagyváradon. 1849. febr. 6. a 14. Lehel huszárezred tábori 
lelkésze, később áttér a református hitre. Az isztambuli magyar protestáns közösség lelkésze. 
1860-ban Isztambulból Bukarestbe látogat, megőrül és tébolydába zárják. Állítólag a hasis 
áldozataként hamarosan meg is hal illetve előtte rekatolizál." 


Dudás János: Közlegény. 1854-ben Isztambulban kocsis. 

Dulf Károly: Gyógyszerész. Nejével visszahúzódva él. Feltehetőleg azonos a Kertbenynél szereplő 
századossal, aki zongoratanár 1854-ben Isztambulban. ?? 


Éberhardt Károly: (1825. jan. 20. Pápóc-1906. dec. 8. Gecse) Csehországi származású. A pápai 
bencés gimnáziumban végez, tanító lesz. 1844-ben önkéntes a 2. Sándor gyalogezredben. 1848. 
szept. az osztrák hadseregből átáll a Zrínyi önkéntes csapathoz. 1849. jan. 1. hadnagy, jún. 23. 
hivatalosan is főhadnagy az előbbi kontingensből alakult 35. honvédzászlóaljnál. Egyes adatok 
szerint századosi rendfokozatot is kapott. 1850-ben Isztambulban és Damaszkuszban 
tartózkodik, beáll a török seregbe Abdurrahman néven őrnagyi rangban. 1851-ben Londonba 
távozik. A krími háború idején tér vissza Törökországba, s újra belép a török hadseregbe. 
Előbb Ömer pasa főhadiszállásán katonáskodik, később szír területekre kerül, majd Szefer pasa 
alatt egy kisebb csapat kötelékében elfoglalja Szuhum-Kalét (ma Szuhumi, Grúzia). Részt vesz 
a cserkesz harcokban. 1859-től őrnagy a magyar légióban Olaszországban. 1860-1862-ben 
királyi tábornok megy nyugdíjba 1870-ben. Hazatér, Gecsén, majd Vaszaron telepedik le. 
Anyanyelvén kívül még hat nyelven beszél. 1890-ben a budapesti és a veszprémi honvédegylet 
tagja. 


Eisenberger Ignác: Altiszt. 1854-ben Burszában asztalos." 


Erdős Gábor: Végzett teológus. A szabadságharc alatt az 1. honvéd (Rosty) vadászezrednél 
szolgál őrmesterként. Szabóságot tanul az emigrációban. Később visszatér Magyarországra." 


Farkas Adolf. Őrmester az 55. honvédzászlóaljban, Sumlán hadnaggyá léptetik elő. 1851-ben 
Monasztirban szolgál. Áttér és Oszmán néven liva pasa (tábornok) lesz. Török nőt vesz 
feleségül, lányuk ismert költőnő: Nigjár Hanim, akinek Afsus néven megjelent költeményeiből 
Kúnos Ignác is fordít. Valószínűleg azonos azzal a Kertbenynél, illetve Dancsnál csak Farkas 
(Wolf) néven említett személlyel, aki 1864-ben őrnagyi rendfokozatban állt a török seregben. 
Törökországban, Rumelihiszar Kajalar nevű temetőjében nyugszik felesége és lánya mellett. 


Farkas Salamon: Főhadnagy. 1854-ben Ömer pasa seregében szolgál. 1867-ben a pesti 
honvédegylet tagja." 


Farkas ?: (?-1851. Isztambul) Fiatal honvéd tiszt. Öngyilkos lesz." 
Fekete Mihály: A krími háborúban markotányos."" 


Fekete Miksa: Altiszt. Egy isztambuli töröknél kitanulja a lakatosságot, és elveszi annak lányát is. 
Nuri efendi néven áttér. A krími háborúban markotányos. 1859-ben hazatér. 


Fiala János: (1822. jan. 26. Temesvár—1911. dec. 8. San Francisco) Vagyonos magyar polgári 
származású. A gráci katonaiskolán végez. Kilépett hadfi, irodai gyakornok a Temesvári 

Főhadparancsnokságnál. 1848 nyarától a temesvári nemzetőrség századosa, részt vesz a 
délvidéki harcokban. 1849. jan. 20. századával beosztják a 9. honvédzászlóaljba. Máj. 14. 
őrnaggyá nevezik ki. Az emigrációban Bemmel együtt Aleppóba kerül, és áttér Resid aga 
néven. A krími háború idején az ázsiai török hadseregben szolgál. Később az Egyesült 
Államokba távozik, ahol a polgárháborúban ezredes az északiak oldalán, majd vasúti 
mérnök. 


Fintay József. A krími háború után Isztambulban tartózkodik. "? 


Fircsai János: (1830. Nagyléta-?) Nagyváradi diák. A szabadságharc alatt őrmester az 55. 
honvédzászlóaljnál. Sumla után Gergely Elekkel és Hajdú Gáborral Várnára, majd Isztambulba 
megy. 1854-ben Isztambulban szolga. A krími háborúban markotányos. 1859-ben Itáliába 
távozik, ahol 1860. dec. 24. és 1867. febr. 1. között főhadnagyként szolgál a törzskarnál. 
Leszerelése után Élesdre távozik, ahol 1892-ben még valószínűleg él." 


Fleischer (Forrai) Salamon: (1814.—-1894. márc. 6. Budapest) A negyvenes években gazdag 
terménykereskedése és terjedelmes birtoka van Nógrád megyében. A szabadságharc 
kitörésekor egyik rokonára hagyja vagyonát, s belép a honvédseregbe, ahol hadnagyi rangot ért 
el. 1849. júl. 20. a vöröstoronyi ütközet után szorul Törökországba. Belép a török seregbe, 
Damaszkuszban szolgál az 1. ezredben Ahmed néven, majd leköszön. Alexandriában lesz 
kereskedő. 1894 tavaszán tér haza, mint kolduló dervis, és elzarándokol Gül Baba sírjához. 
Márc. 6-án az óbudai hajógyár közelében a Dunába öli magát." 


Forrai József. Közlegény. 1854-ben Isztambulban szolga." 


Földváry Ákos": (1823. okt. 29. Szilasbalhás-1883. aug. 2. Pécs) Jogot végez. Beáll honvéd 
tűzérnek, hamarosan tűzmester lesz. Erdélyben harcol. 1849. máj. 16. hadnagy az erdélyi 
hadsereg tüzérségénél. Az emigrációban iszlamizál. 1851-ben Damaszkuszban szolgál. 1858- 
ban Párizsban tartózkodik. 1874-ben tér haza, 1875-ben a pécsi főreáliskola nyelvtanára lesz." 


Friss János: A krími háborúban markotányos. 1857-ben Isztambulban tartózkodik. "" 


Frits Gusztáv Adolf. (1819. Zalatna-1881. Dijarbekiry) Német polgári származású. Közlegény, 
majd 1846. alhadnagy a cs. kir. 31. gyalogezrednél. 1848 okt. 22. megszökik alakulatától, és 
jelenkezik a honvédseregbe. 1849. febr. 6. százados, márc. az 1. hadtest vezérkari tisztje. Máj. 
30. őrnagy az 1. hadtest, utóbb az aradi várőrség vezérkaránál. Arad feladásakor, 1849. aug. 
17-én kerül fogságba, de megszökik és emigrál. 1850-ben Kossuth Sumlán alezredessé lépteti 
elő. Az elsők között tér át Iszkender bej néven, és török katonai szolgálatba lép. A krími 
háború idején ezredparancsnokként harcol. 1864-től ezredes, 1877-ben osztályfőnök a török 
hadügyminisztériumban. Később házasságra lép egy Hebelt Amália nevű magyar 
zongoratanárnővel, aki a szultáni háremben tanít. 


Galicz József. Őrmester. Emigráns Isztambulban. A krími háborúban markotányos. 1860-ban 
Olaszországban a magyar légió hadnagya. Itt is hal meg." 

Gergely Elek: Volt váradi diák. 1849. jún. 20. tizedesként kitüntetik, később őrmester az 55. 
honvédzászlóaljnál. 1854-ben földműves Ázsiában, a Dercsényi-féle kolónia tagja." 


Gergely János: Altiszt. A krími háború után Isztambulban tartózkodik." 
Gerzsenyi ?: Altiszt. 1854-ben Isztambulban pincér." 


Gojnár György Pál: (1820. Makó—?) Katonai nevelőintézetben végez. 1841-ben közlegény, 1848. 
szept. tizedes a 10. Vilmos huszárezrednél Bukovinában. Okt. 26-án századával megszökik és 
beáll a honvédseregbe. 1849 tavaszán hadnaggyá léptetik elő. 1854-ben markotányos Sumlán, 
1854—1856 között Gallipolinál. A krími háború után olajtermelésből és -feldolgozásból él meg. 
1859-ben belép az olaszországi magyar légióba. 1861-ben a magyar segélyseregnél szolgál, 
1866-ban százados. Júl. 19. Firenzéből a poroszországi magyar légióba rendelik, de onnan 
visszatér Bolognába. 1868-ban Törökországba távozik." 


Grafberger (1875-től Hállai) Ferenc: (1816. márc. 10. Pest-1893. szept. 27. Budapest) Eredeti 
foglalkozása lakatos. 1849. máj. 1. honvéd önkéntes lesz, júl 12. élelmezési főhadnaggyá 
nevezik ki. 1850-ben Piemontban tartózkodik, majd 1860-ig Isztambulban. A Konstantinápolyi 
Magyar Egylet alelnöke egy időben, illetve ülnök a protestáns közösségben. 1860-ban 
főhadnagy Garibaldi alatt, később az olaszországi magyar légiónál százados. 1867. febr. 1-jén 
szerel le. Barátosi Mircse János munkatársa az olaszországi levéltárak magyar anyagának a 
felkutatásában és lemásolásában. 1867—1868-ban lemásolja Milánóban Gerardus de Collis 
1465 és 1472 közötti 175 darab velencei követi jelentését, amit az MTA-nak ad el. 1867-ben a 
pesti honvédegylet tagja. 1869-ben honvéd főhadnagy, 1867-ben százados, 1887-ben 
nyugalmazzák."" 


Grimm Vince: (?—1872. jún. 16. Pest) Polgári személy, de őrnagyi fizetést húz a törököktől. A 
Kossuth-bankjegyek készítője, a bankjegyintézet igazgatója. Szemere Bertalannal és Házmán 
Ferenccel ő rejti el a koronát és a koronázási jelvényeket. Isztambulban fényképész. Később 
Párizsba megy, s világhírű sakkozó lesz. 1864-ben ismét Isztambulban található (?). Hazatérve 
visszavonultan él Pesten. Egy kőnyomda tulajdonosa, irodalommal is foglakozik." 


Gyyon, Richard Esguire: (1813. márc. 31. Bath [Anglia]l-1856. okt. 12. Harem Iszkeleszi) Francia 
hugenotta eredetű angol nemesi család sarja. Portugáliában az angol légióban szolgál. 1834- 
ben jön Magyarországra, ahol belép a 12. Nádor-huszárezredbe. Főhadnagy, báró Splény 
lovassági tábornok és nemesi testőr kapitány tisztje, akinek elveszi feleségül Mária (Mimie) 
nevű lányát (báró Splény Lajos testvére). 1840-ben kilép a szolgálatból, s Csucson bérel 
birtokot. A bátyja halála után kapott örökségen a garam-melléki csatai kamarális uradalmat 
veszi haszonélvezetbe. 1848. szept. 15. őrnagy, a 2. Pest megyei önkéntes nemzetőr-zászlóalj 
parancsnoka. Nov. 21. ezredes és hadosztályparancsnok a feldunai hadtestben. 1849. ápr. 2. 
tábornokká nevezik ki. Aug. 18-án lép török földre. Angol állampolgársága miatt szabadon 
távozhatott volna, de ennek ellenére sem hagyja el emigráns társait. Vidinben Kossuth 
altábornaggyá lépteti elő. Iszlamizál és tábornok lesz a török hadseregben Hursid pasa néven. 
1850-1853 között Damaszkuszban szolgál. 1853. okt. 1. a krími háborúban Karsz várába 
rendelik, majd az anatóliai hadsereg vezérkari főnöke (reisz pasa). Nevéhez fűződik Erzurum 

megerősítése, s egy darabig Karsz védelme. Zerif Musztafa pasa, Guyonnak a fővezér korrupt 
üzelmeiről írott levelét annak nevelőapjához, Riza pasa hadügyminiszterhez küldi, amely miatt 
igyekeznek eltávolítani őt a hadszíntérről. A Zerif hibájából bekövetkezett kücsükderei 
csatavesztésért Guyont okolják; le is váltják posztjáról és Isztambulba rendelik vizsgálatra. Itt 
altábornaggyá nevezik ki. A vizsgálat idején egy angol kereskedővel mosóüzemet nyit a Nagy 
Campón a Krímben harcoló katonák ruhájának tisztítására, amely vállalkozás a békekötéssel 
bukik meg. Minden pénteken a szultán kívánságára részt vesz az uralkodót kísérő 
díszmenetben. 1856. okt. 11-én heves fájdalmak közepette halálozik el. Az üszküdári angol 
temetőben, ahol a krími háború angol áldozatainak sírjai találhatók, helyezik örök nyugalomra. 
Síremléke a korabeli magyar utazók zarándokhelyévé vált. Sírfelirata: ,, Itt nyugszik Guyon 
Richárd gróf / Török főtábornok / Frankhon ivadéka / Angolhon szülöttje / Magyarhon vitéze / 
Meghalt octóber 11-én 1856 / Élete 44. évében. " Halálára vonatkozóan azonnal megindultak a 
találgatások. Az emigráció szinte egyöntetűen politikai gyilkosságra, bosszúra gyanakodott. 
Velits Károly vetette fel, hogy esetleg a cinezett rézedényből kiválló méreganyag okozta volna 
halálát. Más forrás szerint kolera végzett vele." 


Györke Péter: Hadnagy. 1854-ben Isztambulban kádár. Esetleg azonos Györke István hadnaggyal, 
aki görög nőt vesz el, és később Várnán bukkan fel." "" 


Hagen Ignác: (1828. Nagykároly—-1903. dec. vagy 1904. jan. Fiume) Földbirtokos, joggyakornok. 
1848 augusztusától októberéig Bihar megye mozgósított nemzetőrzászlóaljával a Délvidéken 
szolgál. Nov. 1. őrmester az 55. honvédzászlóaljban. 1849. júl. 20. az orosz csapatok 
alakulatával a Havasalföldre szorítják. Sumlán hadnagyként szerepel. Velits mellett 
patikussegéd, és báró Orbán Ottó nevelője a török fővárosban. 12 nyelven beszél. 1854-ben 
Isztambulban gyógyszerész, ugyanebben az évben tolmács az angol táborban a krími háború 
kezdetén, majd markotányoskodik. 1856 decemberében az isztambuli magyar protestáns 
közösség ülnöke lesz. 1857-ben Asztalfi Kristóffal és Veress Sándorral együtt bútorkereskedést 
nyitnak Isztambulban, amelyből hamarosan kilép. Ezt követően Tulcsán a Duna- 
szabályozásnál tolmács. 1860-ban belép az olaszországi magyar légióba tizedesként. 1861. 
febr. 16. hadnagy a törzskarnál. 1865. márc. 28-án lép ki. 1866-ban vámtiszt Fiuméban. 1867- 
ben hazatérve majdnem éhen hal, és mivel semmilyen hivatalt nem kap, újra kivándorol. Ekkor 
a pesti honvédegylet tagja. Az angoloknál lesz tolmács Szulinán, a Duna-szabályozási 
Társaságnál. 1878-ban még ott dolgozik. Nyugalmazott tengerészeti számtisztként hal meg." 


Hajdú Gábor: (1823. Zsáka—-1871. febr. 24. Isztambul) A bihari önkénteseknél altiszt a 
szabadságharc ideje alatt. 1854-ben Burszában asztalos. 1856. dec. az isztambuli magyar 
protestáns közösség presbiteri tagjává választják. 1860-ban egy aranyat küld az MTA 
épületének a felállítására. Halálakor három árvát hagy hátra." " 


Hajdú Lajos: (?—Isztambul) Altiszt."" 


Hajnal László: Polgári személy. Sebész. 1854-ben a törökök dunai seregében szolgál." 

Hammerschmidt, Karl: (1800. Bécs-1874. aug. 30. ?) Osztrák jogász, minerológus, liberális 
politikus. A bécsi forradalomban az Elite Corps őrnagya. A szabadságharc alatt 1848. nov. 29. 
honvédmérnökkari százados. 1849. jan. Bem seregénél szolgál. Emigrál, belép a török 

hadseregbe. Damaszkuszban szolgál először. Őrnagy, az isztambuli katonaiskola tanára 
Abdullah bej néven, később ezredes. 1858-ban Ömer pasa — az arabok és a beduinok 
lázadásának leverésére — Bagdadba vezényelt seregébe van beosztva mint gyógyszerész. 
Kisázsiában hal meg. ? 


Hámory (Doppelhammer) Ede: (1826. Marcali—1861. szept. 12. Acgui) Diák, 1848. szept. 
közlegény a Baranya megyei önkéntes nemzetőrzászlóaljban. 1849. jan. hadnagy az előbbiből 
szervezett 51. honvédzászlóaljnál. Máj. hadnagy a Noszlopy kormánybiztos szervezte — 
későbbi 127. — honvédzászlóaljban. Komáromnál teszi le a fegyvert. 1851-ben Isztambulban 
egy sütöde tulajdonosa. Felesége, László Mária, Knall György honvéd százados özvegye. 
1854-ben földműves Ázsiában, a Dercsényi-féle kolónia tagja. A krími háború után kibérli a 
Flamm-féle kávéházat Isztambulban. 1859-ben Bukarestbe költözik. Ekkor már 
gégefősorvadásban szenved, és orvosi javaslatra Olaszországba utazik gyógyíttatni magát. Más 
adat szerint az olaszországi magyar légió tagja. Itt éri utól a halál." 


Hámorszky Lajos: (1830. Marosvásárhely—1894. szept. 25. Uo.) Gyógyszerész, mikor a bécsi 
légióba áll. A szabadságharc alatt főhadnagyi rangot ér el. Murád efendi néven mint 
gyógyszerész kapitány, később őrnagy szolgál a török seregben harminchárom évig. Állítása 
szerint utolsó törökországi éveiben II. Abdülhamid (1876-1909) szultán mellett titkos tanácsos. 
1884-ben tér haza szülővárosába, ahol a város mértékhitelesítője lesz. Gyűjteményében sok 
becses török emlék maradt fenn." 


Harczy Sámuel: Százados. 1854-ben Ömer pasa alatt szolgál." 


Hazay ?: (71860. Isztambul) Honvéd. Mehmed (más forrás szerint Oszmán) efendi néven Ömer 
pasánál szolgál. 1851-ben százados Boszniában. ? 


Heinzmann Fraxanelli Ágost: (1817. Milánó—1900. Zombor) Apja Zemplén megyei magyar, aki 
Milánóban császári kapitányként szolgál, anyja horvát. Hét évig él Bécsben, ott szerez 
sebészmesteri oklevelet 1847-ben. Zágráb tiszteletbeli sebésze és táblabírája. 1848. márc. 15- 
én Triesztből folyamodik honvédorvosi állásért. Júl. hadnagy alorvos. 1849. febr. 6. Aradon a 
3. honvédzászlóaljnál és a tábori kórház 5. osztályán működik. 1849. febr. 27. nevét Sárkányra 
változtatja. Ápr. 11. a pécskai kórházban szolgál, s még ebben a hónapban a 32. zászlóalj 
főorvosává nevezik ki és Péterváradra vezénylik. Jún. 26-án péterváradi főorvosként szerepel. 
A szabadságharc bukása után feleségével együtt Törökországba távozik, s a hadsereg 
szolgálatába áll. 1856-ban Tripoliba vezénylik, s később a pestisbizottsághoz csatlakozik 
Bengaziban. 1860-ban az olaszországi magyar légió tagja, 1861—1862 között főorvos a 
törzskarnál. 1862. dec. 25. egyéni amnesztiát kap, a következő évben haza is tér. Itthon 
Marosvásárhelyen lakik. A kiegyezéskor a marosszéki és marosvásárhelyi honvédegylet tagja. 
Frits Gusztáv sógora." 


Herli István: (?Isztambul) Közlegény. A krími háborúban markotányos."? 


Hetneky József. (7?-Isztambul) Altiszt."?" 

Hetneki Mihály: (1825. Mohács-?) Borbély. 1845-ben önkéntes az 52. gyalogezredben. 1847. máj. 
megszökik. 1848. szept. őrmester a 18. honvédzászlóaljban, majd az 57. zászlóaljnál 
Komáromban. 1849. jan. 24. áthelyezik a Debrecenben szerveződő 63. zászlóaljhoz. Febr. 14. 
hadnagy, jún. 1. főhadnagy alakulatánál a II. hadtestben. Komárom feladása után emigrál. 1852- 
ben Torinóban, ill. Londonban tartózkodik. 1854-ben tábori orvos a dunai seregnél Ömer pasa 
alatt. 


Horváth Pál. Gyógyszerész. 1854-ben sebészként a dunai seregnél szolgál. 1860-ban az 
olaszországi magyar légióban található. 1862 végén Londonba indul." 


Huszár Antal: (álnév) Földbirtokos Kassa tájékán. Rokonaival összeveszve eladja birtokait, és a 
negyvenes években kivándorol Amerikába. New Yorkban egyszerű munkásként él. A 
szabadságharc hírére hazaindul egy Isztambul felé tartó hajón. 1850-ben érkezik csak meg, 
lemaradva mindenről. Török szolgálatba áll, Musztafa Tevfik néven tüzérhadnagy lesz: 
Damaszkuszban, Hamahban és Bejrútban szolgál. Utóbbi helyen lefagynak a lábujjai és 
Isztambulban megműtik. 1867-ben Pesten bukkan fel; kibékül rokonaival. Meghalni visszatér 
Törökországba, Rumélia egyik városába. Valódi nevét senki nem tudta."?? 


Huszár István: Közlegény. A keleti háború után Isztambulban tartózkodik." 


Huszka Miklós: Hadnagy. 1860-ban egy aranyat adományoz az MTA épületének felépítésére. 
1864-ben Isztambulban vendéglős. "? 


Icze Imre: Közlegény. A krími háborút követően az egyiptomi alkirály kocsisa." 


Jaszich (Jásits) Pál: (1822. Sztankovác—?) Horvát polgári származású, apja cs. kir. tiszt. A gráci 
katonaiskolán végez. 1840-től hadfi, 1848. ápr. alhadnagy a 37/3. gyalogezrednél. 1848 nyarán 
részt vesz a délvidéki harcokban a magyarok oldalán. Szept. 27. főhadnagy a 27. 
honvédzászlóaljban. 1849. febr. 8. százados, ápr. 1. őrnagy és zászlóaljának parancsnoka. 
Emigrál, 1850-ben Várnán vendéglőt nyit. 1853-ban katonaorvos a török hadseregben Ömer 
pasa alatt. 1854-ben orvosőrnagy Várnán. A krími háborút követően feleségével együtt 
Isztambulban lakik, és orvoslásból él." 


Jelenits Vince: Főhadnagy. 1854-ben Isztambulban kárpitos. "" 


Józsa Dániel: (1816. Nagyernye—?) Székely születésű. A karánsebesi katonaiskolán végez. 1836- 
tól hadfi, 1846-ban hadnagy az 1. székely határőrezrednél. 1848. szept. 23. főhadnagy; később 
százados a 76. honvédzászlóaljnál. Törökországba emigrál. 1859-ben hazatérve halálra, majd 
enyhítve kétévi várfogságra ítélik. 1860-ban kegyelmet kap. 1867—1868-ban nyelvtanár 
Szombatfalván; az udvarhelyszéki honvédegylet tagja." 


Jurányi Sándor: Közlegény. A krími háborút követően Isztambulban él." 


Justiniai József. 1860-ban Garibaldi alatt hadnagy. 1864-ben Isztambulban él." 

Kajdácsy Antal: (?-Szulina) Volt szolgabíró, csendbiztos. A szabadságharc alatt honvéd őrmester. 
Törökországba emigrál, de gyakran megfordul Párizsban is. 1854-ben az isztambuli magyar 
protestáns közösség ülnöke. A krími háborúban markotányos. Ezt követően Tulcsán, egy 
magyar patikusnál, majd Gyurgyevóban és Ibrahiban nevelő. 1859-ben szerepe van az al-dunai 
fegyverszállításokban. 1860-ban Garibaldi alatt, végül a magyar légióban szolgál. A Duna- 
szabályozásnál Szulinán raktárfelügyelő. 1878 körül Vidin rendőrfőnöke (?)."" 


Kalmár (József) Ödön: (1825. Zalatna—1859. júl. Civita Vecchia) Magyar nemesi születésű. 1845- 
től hadfi a 16. román határőrezredben. 1849. febr. 21. főhadnagy, márc. 23. százados a 77. 
honvédzászlóaljnál az erdélyi, majd a temesközi hadszíntéren. A bukás után Törökországba 
emigrál, belép a török hadseregbe. Emin efendi néven őrnagy lesz törzsorvosi minőségben. A 
monasztiri garnizonban is állomásozik. 1854-ben Ömer pasa seregében szolgál. 1854—1856 
között Szefer pasa magával viszi Anapába, mint orvost. 1859-ben az olaszországi magyar légió 
vezetése meghívja őt tisztnek, de a hajón megbetegszik és meghal. Mikor elhunyta után 
közvetlenül el akarták temetni a szárazföldön, éppen a pápai állam partjainál kötöttek ki, ahol 
azonban erről hallani sem akartak. Végül csak a tetemet hajózhatták ki, még feleségének sem 
engedték meg, hogy kiszálljon, s így nem is ismerte férje sírját. Mindezek ellenére a magyar 
légió századosának tekintették. 


Kalopy István: 1870-ben Isztambulban tiszttartó. 


Kálózdy (Kaufmann) Mór: (1819. Tata—-1875. márc. 22. Gyöngyös) A bécsi egyetem orvosi 
fakultását 1843/44-ben fejezi be, majd a bécsi közkórházban dolgozik. 1848. márc. 3-án 
Kossuth pozsonyi beszédét ő fordítja le németre. Itthon jún. 20-án jelentkezik sebészi 
gyakorlatra. Júl. 20. főorvos, rendezi a kanizsai és martonvásári kórházakat. Később részt vesz 
a győri, tatai, bátorkeszii, perbetei, lévai és nyitrai tábori kórházak felállításában is. Okt. 1. 
főorvos a 19. zászlóaljnál századosi rangban, majd 1849. jan. Komáromba helyezik át 
hadosztályi rendező főorvosnak. 1849. jún. 28. a VII. hadtest törzsorvosa. Vidinben áttér 
Murád néven. Bemet elkíséri Aleppóba, s annak halála után Kossuth mellett található Lekim 
(?) néven. (Ez valószínűleg a török orvos jelentésű szónak, a hekimnek az elferdítése.) Később 
Isztambulban él. 1854-ben az ázsiai török hadseregben főorvos, valamint a Boszporusz parti 
katonakórház vezető orvosa. Később Krétán és Korfun is megfordul. 1867-ben hazatér, és 
Gyöngyösön telepedik le. 1867-ben a helyi honvédegylet tagja." 


Kanizsay András: (?—1852. Várna) Szatmár megyei, volt tanító. 1848. szept. a Szatmár megyei 
önkéntes nemzetőrcsapat tagja, 1849. ápr. hadnagy, később főhadnagy az alakulatából 
szervezett 88. honvédzászlóaljban. Júl. 20. a vöröstoronyi szoros őrségével a cári csapatok a 
Havasalföldre szorítják. Előbb a sumlai menekülttáborban tartózkodik, majd egy várnai bég 
Szoszopolisz melletti birtokát kezeli mint tiszttartó. 1852 nyarán bolgár szomszédját 
megtámadja egy rablóbanda. Kanizsay a segítségükre siet, elkergeti őket, de halálos sebet 
kap. 


Kapus János: (1828. Buda—?) Eredeti foglalkozása kereskedő. Honvédhadnagy. Többekkel együtt 
Damaszkuszban sörgyárat hoz létre, majd később Bejrútban alapítanak egy másik üzemet, amely 
öt évig működik. Az olaszországi magyar légió tagja. 1860-tól számvevő őrmester, majd 1866. 
júl. 21. hadnagy. 1867. jan. 8-án kilép. Hazatérését követően állomásfőnökként dolgozik." 

Szet 


Karacsay Sándor gr.: (1814. Kolozsvár—1880. aug. 19. Sárospatak/Aranykút?) Középbirtokos 
magyar főnemesi származású. 1848 őszén Kolozs megye nemzetőrségének őrnagya, majd nov. 
18-án lemond. 1849. febr. címzetes őrnagyi rangban a kolozsvári vésztörvényszék elnöke. 
1854-ben Isztambulban tartózkodik. 1859—1860-ban az emigráció isztambuli megbízottja. 
1866-ban a poroszországi magyar légió őrnagya. A kiegyezés után hazatér." 


Kárpi Sándor: (1824. Szatmár—1884. nov. 27. Budapest) A forradalom előtt mészáros. 1848 
őszétől a Szatmár megyei önkéntes lovascsapat katonája. 1849. jan. csapatával beosztják a 10. 
Vilmos huszárezred erdélyi sereghez tartozó osztályához. Állítása szerint végül hadnagy lett 
ugyanitt. 1850. jan. 26. őrmesterként a sumlai menekülttábor lakója, ahol hentesüzletet nyit, 
majd a tábor feloszlatása után Isztambulba utazik, ahol alkalmi munkákból él. 1854-ben is a 
török fővárosban tartózkodik. A krími háborúban markotányos. 1861-ben az olaszországi 
magyar légióban számvevő őrmester. Egy évvel később leszerel. 1864-ben Torinóban 
kereskedelmi alkalmazott. 1867-ben a szatmárnémeti honvédegylet tagja. 1883-ban mészáros 
és hentes Isztambulban. "8 


Kaszap János: Közlegény. 1854-ben Isztambulban szolga." 

Kaszás József. Közlegény. A krími háborúban markotányos. A háború után Isztambulban tartózkodik." 
Kémedi József. Altiszt. 1854-ben Isztambulban szakács." 

Kertész ?: Káplár. 1854-ben Isztambulban szolga. "? 


Késmárki József. (? 1854. Izmir) Tüzérhadnagy. Damaszkuszban török szolgálatban áll. Néhány 
társával ott sörgyárat is alapít. Ezermester természetű: jártas az asztalos, esztergályos, kovács, 
lakatos, szíjgyártó szakmákban, sőt még az irodalomban is. Eltűnik egy rövid időre, majd 
Bejrútban bukkan fel, ahol dervisekkel él együtt. Hasisszenvedélye miatt eladatja sörgyárát. 
Pénze elfogyván bevándorolja Kisázsiát. 1854-ben földműves (?) Ázsiában. Izmirben hal éhen, 
még ugyanebben az évben." 


Kesze ?: Altiszt. 1854-ben Isztambulban szolga." 


Kindersbey ( 2: (?-1861. Aleppo) Főhadnagy, 1849-ben iszlamizál, 1861-ben mint török tábornok 
szerepel. 


Király Ferenc: Gerillavezér. Török szolgálatba lép Ibrahim bej néven. 1854-ben Isztambulban 
tartózkodik. A krími háborúban Szefer pasa alatt harcol a Kaukázusban. Azonos azzal akit 
1854-ben hamis pénz készítésért tíz év Ipekhánéra (kötélgyártásra) ítéltek (?). 1862-ben 
Torinóban tartózkodik." 


Királyi János: Isztambulban hal meg." 

Kiss Antal (Tóni): (1823. Nagyvárad-1895. Gyula) Magyar nemesi származású. 1844-től hadfi a 2. 
huszárezrednél, 1846-tól nemesi testőr. 1848. szept. 20. leköszön és hazatér, szept. 27. 
főhadnagy a 21. honvédzászlóaljban, okt. 19-től a 10. honvédzászlóaljban. Nov. 28. százados, 
1849. júl. közepe őrnagy, s zászlóaljának parancsnoka. 1849 és 1858 között Törökországban él. 
Feltehetőleg belép rövid időre a török hadseregbe is Ali néven. Bulgáriában saját gazdasága 
van, amelyen emigránstársai, tisztek és katonák, dolgoznak. A vállalkozás azonban kudarcba 
fullad. A krími háborúban markotányos. Többször jár Magyarországon Kossuth megbízásából. 
Végleges hazatérésekor, 1858-ban, először halálra, majd kegyelemből négy évi várfogságra 
ítélik. 1858. dec. 31. Olmützből amnesztiával szabadul. A kiegyezés után hivatalnok a gyulai 
takarékpénztárnál. 


Kiss János: (Sáritó—?) Honvéd. A krími háborúban markotányos. 1857-ben Papp János házánál 
szakács. 1861-ben az olaszországi magyar légiónál szolgál." 


Kiss József. (1825. szept. 21. Földes-1898. jún. 4. Budapest) A debreceni református kollégiumban 
végez. 1847-ben jegyzőségi hivatalnok Nagyváradon. 1848. okt. 4. önkéntes az 55. 
honvédzászlóaljnál. Tizedes, 1849. márc. hadnagy. Júl. 20. a Havasalföldre szorul egységével. Az 
emigrációban török szolgálatba lép Ali efendi néven. 1850. ápr. 17. a boszniai seregben szolgál 
Ömer pasa törzsénél. A krími háború idején őrnagy. Ömer annyira megkedveli, hogy 1857-ben 
akkori feleségének rokonával szeretné megházasítani. 1859-ben az olaszországi magyar légió 
zászlóaljparancsnoka, később ezredes. 1865-ben Bukarestben Klapka megbízásából fegyveres 
betörést kellett volna szerveznie Magyarországra. 1866 júliusában ismét Bukarestben van. 1868- 
ban hazatér. A Ferenc-csatorna RT. igazgatója. 


Kiss József. Közlegény. Feltehetőleg azonos azzal a személlyel, akivel egynéhány magyar utazó 
találkozhatott a 70-es években Isztambulban. Mint turisták dragománja, illetve , szállásszerző" 
próbált megélni (1877). Itt fejezhette be életét is." 


Kiss ?: Orvos őrnagy. 1864-ben Isztambulban tartózkodik. 


Klein Ignác: Közlegény a szabadságharc hadseregében. A krími háborúban markotányos. A 
háború után Isztambulban él." 


Klein Jakab: Ugyanúgy mint az előző. 


Kmety György: (1813. máj. 24. Felsőpokorágy-—1865. ápr. 25. London) A székesfehérvári katonai 
nevelőintézetben végez. 1833-tól közlegény, majd 1847 végén főhadnagy a 19. gyalogezrednél 
Itáliában. 1848. okt. 19. belép a honvédseregbe századosi rangban. 1849. jún. 26. tábornok, a 7. 
hadtestből kiváló önálló , Kmety-hadosztály"? parancsnoka. 1849. aug. 16-án emigrál. Áttér, 
belép a török hadseregbe Iszmail néven. Bemmel együtt Aleppóba kerül. Mivel a törökök nem 
tudják megfelelően foglalkoztatni, Bem halála után, 1852-ben előbb Párizsba, majd Londonba 
távozik. Itt a magyar komité elnökévé választják. A krími háború idejére visszatér, 1854-ben az 
irreguláris csapatok vezetőjeként saját szakállára harcolt a zsákmányoló, felderítő Karsz 
környéki orosz őrjáratok ellen, majd hivatalosan csak ezek után nevezték ki. 1855-ben Karsz 
várának védője. Június elején ugyanazokkal a cári csapatokkal kerül szembe, amelyeket 1849 
augusztusában Lugosnál is sikerrel tartott fel fél napig a húszszoros túlerő ellenére. Számtalan 
összecsapásban tűnik ki. Miután a szövetkezett haderők beveszik Szevasztopol várát, s így a 
háború befejezése nem várat már sokáig magára, a hadvezetés feleslegesnek tartja Karsz 
további védelmét, és a várat nov. 25-én W. Williams parancsnok átadja az oroszoknak. Kmety, 

Josef Kohlman és Tüköry Lajos előtte való este kiszöknek a várból, nem bízva az oroszok 
ígéretében. A magyar történetírásban, nem alaptalanul, mint , Karsz hőse" szerepel, amelyet 
török munkák is megerősítenek: , A szolgálatban lévő parancsnokok legvitézebbjei, General 
Kmety és Hüsejn pasa [egy cserkesz származású török katonatiszt] voltak. ...Ők mindketten 
bármelyik hadseregnek dicsőségére váló férfiak voltak." 1856-ban hadosztályparancsnok. 
Ebben az évben súlyos beteg. 1859-ben Isztambulban részt vesz a magyar légió tagjainak 
szervezésében és Itáliába szállításában. 1860-ban a szíriai drúz lázadás leverésére rendelik, de 
az alárendelt francia csapatok tisztjei nem hajlandók engedelmeskedni neki. Mivel tiltakozása 
ellenére Beaufort francia tábornok erőszakos akciókat hajt végre a drúzok ellen, ezért 
novemberben lemond, de török kérésre még hat hónapig a térségben, Latákiában (ma Szíria) 
marad. A franciák maradása miatt azonban ezt követően Londonba távozik, ahol a török 
kormány által nyújtott nyugdíjból él. Az angoloknál neve felmerül a libanoni kajmakánságra 
(kormányzóságra) való kinevezés ügyében, de nem vállalja el. A török állam saját halottjaként 
temetteti el London előkelő temetőjében, a Kensal Greenben, keresztény módon, mivel állítása 
szerint nem vette fel az iszlámot." 


Knall György: 1848 végén hadnagy a honvéd tüzérségnél, majd 1849. jan. 28. főhadnagy, később 
százados. Törökországba menekül, Isztambulban hal meg. 1864-ben már nem él." 


Knau ?: Kapitány. 1854-ben Szalonikiben a török seregben mérnök." 


Kohlman, Josef. (1808. szept. 30. Trebic—1889. jún. 23. Csengelköj) Német (cseh?) polgári 
származású. A bécsújhelyi katonai akadémián végez. 1848 tavaszán főszázados az 52/3. 
gyalogezredben. Júniustól részt vesz a délvidéki harcokban. 1848. okt. 20. honvéd ezredes, 
vezérkari tiszt, többször vezérkari főnök. Törökországba emigrál, felveszi az iszlám vallást és a 
Fejzi nevet, valamint előző rangján belép a török hadseregbe. 1850-ben Izmirben szolgál. 
1852-ben harcol a kizilbasok ellen, de ő sem bírja legyőzni őket. A krími háború idején 
tábornok, részt vesz Karsz ostromában is. Egy török ezredes 12 éves lányát veszi el feleségül. 
Az 1877-1878-as orosz-török háborúban az ázsiai hadsereg táborkari főnöke. Ezt követően 
Csengelköjbe vonul vissza. 


Kohn Móric: Közlegény. A krími háború után Isztambulban tartózkodik." 
Kollin Imre: Őrnagy. 1854-ben Isztambulban szakács. A török hadseregben is szolgál." 


Koszta Márton: (1822. Nagyvárad—1857/58.) 1848. máj. 23. Bihar megye nagyszalontai járásának 
esküdtjévé választják. Aug. 19. nemzetőr hadnagy, később főhadnagy, majd 1849. ápr. az 55. 
honvédzászlóaljban százados. Júl. 20-án szorul ki török földre, ahol csapatával leteszi a 
fegyvert. Az USA-ba emigrál. 1853-ban ő is Törökországba érkezik. Izmirben egy császári hajó 
fogságba ejti. Az amerikai állampolgársággal rendelkező  Kosztát Ingraham amerikai 
hadihajóparancsnok ultimátumára engedik csak szabadon. Az ügy súlyos diplomáciai bonyodalmat 
vált ki az USA és Ausztria között. 1854-ben New Yorkban megnősül. Guatemalában hal meg." 

Kosztolányi Ágoston: (1824. júl. 21. Topolya—1896. ?) A forradalom kitörésekor színész. 1848. 
okt. önkéntes, majd őrmester a 27. honvédzászlóaljban. A fegyverletételkor százados. 
Törökországban egy ideig a Magyar Egylet elnöke. Később az USA-ban él. 1857-ben hazatér. 
Boltos Szabadkán, majd a helyi kereskedelmi és iparbank pénztárnoka. Ugyanitt honvédegyleti 
tag is. Kosztolányi Dezső nagyapja. 


Kovács János: (1812. Kolozsvár—1862. szept. 20. Isztambul) Őrmester a vadászoknál. 1854-ben 
Isztambulban szabó." 


Köhler József: (1818. Selmecbánya—1898. márc. 8. Budapest) Polgári születésű, német 
anyanyelvű. Tizedes a 33. gyalorezredben, ahonnan még a forradalom előtt kilép. A 
szabadságharcban előbb egy gerillacsapat főhadnagya, majd 1849. márc. 18. százados a 16. 
honvédzászlóaljnál. A krími háborúban a kaukázusi fronton a cserkeszek oldalán harcol. A 
kiegyezéskor a budai honvédegylet tagja, hivatalszolga a magyar pénzügyminisztériumban. 
1897-től haláláig a budapesti honvédmenház lakója. ""? 


Kölcsey Péter: Őrmester. 1854-ben Isztambulban szolga. A krími háborút követően is ott él." 
Körfi József. Hadnagy. 1854-ben Kairóban kárpitos."" 


Körtvélyessy József. Hadnagy, később őrnagy (?). Ali efendi néven a török hadseregben szolgál 
Damaszkuszban. A görögök elleni harcban esik el Krétán." 


Kövér Károly: Altiszt. A krími háború után Isztambulban található." 
Kress Sándor: Hadnagy. 1854-ben Isztambulban szabó." 
Ksisevits ?: Kapitány. 1863-ban elesik az oroszok elleni háborúban." 


Kuli ?: Őrnagy. Iszlamizál, majd egy párbaj miatt le kell mondania. Isztambulban tengődik egy 
darabig, majd eltűnik. Állítólag éhen halt." 


Kun (Kohn) Albert. (1832—1892. dec. 20. Isztambul) A 27. honvédzászlóalj katonája. 1854-ben 
Isztambulban kereskedőként él, divatáru üzlete van Perában. A krími háborúban markotányos. 
Segédkezik a légiósok ellátásában és továbbszállításában. 1860-ban az MTA épületének 
felállításához kettő arannyal járul hozzá. Mikor a török kormány 1861-ben felszámolja a nagy 
campói temetőt, Kun saját költségén viteti át a feriköji keresztény temetőbe az addig elhunyt 
emigránsok maradványait. Isztambul egyik legtekintélyesebb kereskedőjeként és a szultán 
udvari szállítójaként hal meg. A jerikói katolikus temetőben temetik el." 


Kvassay Ede: (7-Buda) Hadnagy. A krími háborúban markotányos. A háború után Isztambulban él." 

Licsken Sámuel: (1829—?) Volt főhadnagy a 15. határőrezredben. 1849. márc. 8. főhadnagy, júl. 
20. százados az 1. honvéd vadászezredben. Törökországba menekül, és itt hal meg. !?? 


Linko János: Altiszt. 1854-ben Isztambulban lovász. 


Lórody István: Polgári személy. 1854-ben Isztambulban nyelvmesterként él." 


Lóródy (Eischl) Ödön (Ede, Eduárd): (1809.? Székesfehérvár ?—1858. Eldeir) A forradalom előtt 
főjegyző valószínűleg Székesfehérváron. 1849. jún. 6. belügyi tanácsossá nevezik ki. 1849 
júliusában Szegeden található, feltehetőleg a rendőri osztályon dolgozik. Szemere Bertalan 
miniszteri tanácsosa. Törökországba menekül. 1852. máj. 6-án Pesten , in effigie" felakasztják. 
Az emigrációban Kossuth kíséretéhez tartozik, s vele együtt hagyja el Törökországot, de 
később visszatér, s mint Nuri efendi alezredesként szolgál a török hadseregben Ömer pasa 
mellett. Harcol a Krímben is. 1858-ban Aleppóba rendelik, azonban az odaúton az arabok 
megtámadják és hat golyóval megölik az Eufrátesz partján, egy Eldeir nevű falu mellett 
valamikor 1858. ápr. 6. előtt." 


Lukaszy László: (1819 Nyársardó—?) Magyar. A forradalom kitörésekor pirotechnikus. 1848. dec. 
tüzérhadnagy, 1849. márc. 24. főhadnagy a nagyváradi salétromfőző üzemnél. Májustól az 5. 
fél rakétaüteg parancsnoka, júliustól százados. 1856-ban Törökországban él." 


Magyar József. Közlegény. A sumlai tábor tagja. 1870-ben Burszában él.""" 

Mandl (Mandel) Ignác: Hadnagy, utóbb kapitány (?). Ahmed néven renegát. 1854-ben Karszban 
szolgál. 1856 óta tüzérkapitány a török hadseregben. Később mérnök a vasútnál. Török nőt 
vesz feleségül. 8 


Matta Ede: (1820. dec. 24. Nagyvárad—1896. nov. 14. Békés) Hadnagy, 1848. márc. 8. főhadnagy, 
majd százados a 27. honvédzászlóaljnál. Sumlán 1849-ben nőül veszi Bányai Júliát. 1851-ben 
Isztambulban házat bérelnek és szobánként adják ki. 1854-ben is Isztambulban tartózkodnak. 
Megfordulnak a Krímben, Izmirben és Cipruson, végül Kairóban telepednek le, ahol vedéglőt 
nyitnak, de szállodájuk két ízben is leég. Az emigráció szerint, felesége karizmatikus 
egyénisége mellett nem volt kérdéses, hogy ki a család feje. Neje 1883-ban bekövetkezett 
halála után hazatér. 1896-ban Békés községben lakik." 


Mátyás István: (1823. Borossebes-?) A szabadságharc előtt diák. Lovassági százados. 1854-ben 
török szolgálatban áll, 1860-ban belép az olaszországi magyar légióba számvevő őrmesterként. 
1861. febr. hadnagy ugyanott. 1864-ben Magyarországon él."" 


Megyessy Károly: Volt cs. kir. őrmester. 1848. júl. 23. hadnagyi rendfokozatban segédtiszt a jász- 
kiskun-kerületi nemzetőrzászlóaljnál, majd 1849. jún. 23. százados a hadügyminisztérium 
egyik osztályán. Isztambulban Rechberg osztrák követ azzal az ürüggyel, hogy pénze érkezett 
otthonról felcsalja a követségre, elzáratja és el akarja vitetni Ausztriába. Megyessy erre 

felvágja az ereit és meghal. Más források szerint azonban Franciaországba távozik, és ott 
tébolydába kerül; utóbb hazatér. 


Meiler ?: 1870-ben Isztambulban számvevő." 

Mester Ödön: Tábori gyógyszerész. 1850-ben Bukarestben van, 1857-ben Szilisztrán gyógyszerész." 
Mészáros László: Isztambulban hal meg." 

Mészáros ?: Tábori orvos. 1854-ben a dunai seregnél szolgál." 

Móricz ?". Emigráns magyar zsidó kereskedő Várnán a krími háború idején. 


Muntyán István: (?Isztambul) Őrmester. 1854-ben Várnán török szolgálatban áll. A krími háború 
után könyvelő Tóthfalusy Károly kocsmájában." 


Mustárdy ?: (?—-1858 Bagdad) Eredeti neve De la Musch. Napóleon alatt katonaorvos, 
Magyarországon beleszeret egy magyar nőbe, s miatta megszökik a seregből. 1836-ban 
Kraszna megye fizikusa (orvosa). Fiaival együtt harcol a szabadságharcban. 1849. ápr. 30. 
hadnagy alorvossá nevezik ki a 35. honvédzászlóaljhoz. Bereg megyében is tevékenykedik. 
Emigrál, a török hadseregben törzsorvos lesz. 1858-ban Ömer pasával vonul az arabok és 
beduinok ellen. Lázongó arabok ölik meg Bagdadban." 


Nagy István: Honvéd hadnagy. 1851-ben Isztambulban kocsigyártó műhelyt nyit. 1854-ben Szi- 
lágyi Dániellel ő lehel új életet az isztambuli Magyar Egyletbe. 1854-ben szíjgyártó. 1859-ben 
belép az olaszországi magyar légióba. 1871-ben a new yorki Magyar Egyesület tagja. 1881-ben 
Bridgeportban is részt vesz a magyar egyesületi életben." 


Nagy József: Cseh Imre szolgája, urával együtt marad Isztambulban Kossuth távozta után." 


Nagy Károly: 1851-ben Isztambulban biliárdozásból él." 


Naher Ferdinánd: (1824. Frankfurt—?) Orvostanhallgató. 1848. dec. 8-án lép be a német légióba. 
1849. ápr. 19. hadnagy a német légió 2. zászlóaljánál. Részt vett a zarándi harcokban. Jún. 22. 
főhadnagy a légió 2. és 3. zászlóaljából szerveződő 126. honvédzászlóaljnál. 1864-ben asztalos 
Drinápolyban." 


Niketics József. (Szekszárd—?) 1854-ben Isztambulban puskaműves mester. "? 


Nogel István: A szabadságharc előtt rovar-, és növénygyűjtő Kis-Ázsiában és a Kaukázusban a 
Magyar Nemzeti Múzeum alkalmazásában. A múzeumban a híres zoológus és botanikus 
Frivaldszky Imre veszi pártfogásába, és ő segíti hozzá, hogy távolabbi utakra indulhasson. 
1841—1846 között a Balkánon és Kis-Ázsiában gyűjt, melynek történetét meg is írja. Ekkor 
megfordul Isztambulban, Burszában, a Krímben, a Kaukázus északi oldalán, majd Grúziában 

és Örményországban. Burszában valószínűleg első magyarként megmássza a 2543 m magas 
Uludag (Kecsedag, Olümposz) hegyet. A Kaukázusban is több csúcsra jutot fel Moritz Wagner 
német természettudóssal, a müncheni egyetem tanárával. Még három évet tölt el a szultáni 
parkok kertészeként a török fővárosban. 1846. ápr. visszatér Magyarországra. 1849-ben 
hadnagy a szabadságharc hadseregében. A bukás után emigrál. Kertészsegéd a szultán 
kertjében. A krími hadiszállításokból Őrhalmi Józseffel együtt meggazdagodik, és piaci 
kertészetet nyitotnak. Később jószágigazgató lesz egy angolnál, majd Vecsera Albin osztrák 
követségi titkárnál. 1860-ban az Akadémia épületének felállítására nyolc aranyat, plusz egy 
húsz aranyat érő pályadíjösszeget küld. 1879. márc. 19-ről ismert egy Hermann Ottónak 
címzett levele, amelyben leírja az utóbbi években történt sáskajárásokat. Ekkor Izmir 
környékén, egy Theodor Buktazzi nevű ember birtokát kezeli. 


Oláh János: Huszárkáplár. A sumlai pasánál cselédeskedik. A krími háborút követően 
Isztambulban tartózkodik." 


Onága Péter (Antal): (1831 k. Radna-?) Román származású, jogot végez, majd ügyvédként 
dolgozik, végül a szabadságharc előtt írnok Belényesen. 1848. nov. belép az 55. 
honvédzászlóaljba. Őrmester, 1849. febr. 20-án Kossuth hadnagyi előléptetését kéri. 1850-ben 
Várnán egy görögnél szabóságot tanul. A keleti háborút követően Isztambulban tartózkodik." 


Orosz Ferenc". Honvéd őrmester, majd 1849. ápr. 26. hadnagy a 34. honvédzászlóaljnál. A 
forradalom előtt hangversenyezik, Isztambulban és Londonban is zenélésből él." 


Oroszdi (Orosdi) ( 1848-ig Schnabel) Adolf. (?- 1878. márc. 19. Párizs) Ipari vállakozó. 1848. dec. 
9. hadnagy Hadügyminisztérium Táborkari osztályán rajzolóként. Ápr. főhadnagy, a felső- 
magyarországi hadtest Lázár-dandárában, majd a Bulharyn-hadosztály segédtisztje. Vidinben 
Kossuth titkára és őrnagyi rangot kap. Török nyelvtant szerkeszt a Kormányzóval. Iszlamizál 
Ali efendi néven, s őrnagyi fizetést húz a törököktől. Ebből Galatában jól menő kereskedés 
nyit, összeköttetésben áll párizsi és londoni kereskedőházakkal."" 


Oroszhegyi Józsa (Szabó József): (1822. máj. 24. Nagykolcs-1870. febr. 19. Buda) Székely 
eredetű, vagyontalan magyar nemesi származású család sarja. Anyja papnak szánja, több évet 
tölt papneveldében, de végül otthagyja. 1841-ben felutazik Pestre, ahol bekapcsolódik az 
egyetemi ifjak önképző és politikai mozgalmába. 1847-ben szigorló orvos Pesten, író, a 
Márciusi Ifjak egyike. 1848. ápr. a Vallás- és Közoktatásügyi Minisztériumban fogalmazó. 
1848. dec. a fővárosban egy gerillacsapatot szervez, mellyel a Mátra vidékén sikeres 
rajtaütéseket hajt végre. 1849. jún. 2. honvéd őrnagy, a felső-magyarországi védsereg 
osztályparancsnoka. A szabadságharc leverése után bujkál, de 1851-ben elfogják és tíz évi 
várfogságra ítélik. 1856-ban kegyelmet kap. Leteszi az orvosi szigorlatot. Előbb Abrudbányán 
gyógyít, majd Bukarestben és más romániai városok kórházaiban dolgozik. Megfordul 
Törökországban a dobrudzsai tatárok között is. Az Oszmán Birodalomban katonaorvosként 
teljesít szolgálatot. Útiélményeiről sok beszámolót küld a hazai lapoknak. 1868-ban Ciprusról 
indul haza, de útközben szélütés éri, s összegyűjtött vagyonát elrabolják. Két hónapig az 
alexandriai francia kórházban ápolják, ám kívánságára elengedik. Minden fillér nélkül érkezik 
vissza, s teljes szegénységben él. A Rudas fürdőben nyer elhelyezést és gyógyítást." 

Országh Antal": (1818—-1878) 1848-ban hadapródként átáll az olaszokhoz, később honvéd 
főhadnagy. Isztambulban, majd 1858-ban Párizsban rajzoló és fényképész. Minisztériumi 
díjnokként öngyilkos lesz Magyarországon. 


Ottyan Péter: Közlegény. 1854-ben Várnán török szolgálatban áll." 


Őrhalmi József. Bihar megyei földbirtokos, megyei hivatalnok. A szabadságharc alatt hadnagy az 55. 
honvédzászlóaljban. Az emigrációban kitanulja az asztalos mesterséget. 1854-ben Isztambulban 
segédkertész a szultáni kertekben. A krími háborúban markotányos, ebből meggazdagodik, s piaci 
kertészetet nyit. A hatvanas években hazatér, és járási szolgabíró lesz. 1890 körül még él." 


Pap István: Közlegény. A krími háborúban markotányos. A háború után Isztambulban található." 

Pápafi (Papadopolus) Miklós: (1815. febr. 16. Pest—?) Görögkeleti vallású. 1830-1846 között 
közlegény a 32. gyalog-, ill. az 1. huszárezredben. 1848 őszén altiszt a 14. Lehel 
huszárezrednél. 1849. júl. 16. hadnagy és parancsőrtiszt. A világosi fegyverletételkor 
Komáromba menekül. 1849. szept. 13. Klapka főhadnaggyá nevezi ki. Török szolgálatba áll, 
részt vesz a krími háborúban. Az amerikai polgárháborúban százados. 1867-ben a pesti 
honvédegylet tagja. Pesten él az amerikai hadseregtől kapott nyugdíjából." 


Papp Fülöp: Kapitány. 1854-ben Ömer pasa seregében szolgál." 

Papp János: (1823. Szurdok—-1892. júl. 4. Bár) Alsó iskoláját Szilágysomlyón végzi, a 
gimnáziumot Aradon és Kolozsváron, Egerben pedig jogot hallgat. Nagyváradon ügyvédi 
gyakorlatot szerez, majd a megyénél főjegyzői hivatalba kerül. 1848 nyarán Bihar megye 
mozgósított nemzetőrzászlóaljánál szolgál. 1848. nov. 1. őrmester az 55. honvédzászlóaljban, 
1849. márc. 25. hadnagy. A vöröstoronyi csata után kerül Törökországba. Szulejmán efendi 
néven török kapitány. Isztambulban, majd Szíriában szolgál. Damaszkuszban Guyon 
segédtisztje és gyermekeinek nevelője lesz, akik számára történelemkönyvet is ír, mely ma az 
Országos Széchényi Könyvtár tulajdonában van. Részt vesz a beduinok és kizilbasok elleni 
harcban. A krími háború idején Guyont Karszba kíséri, 1854-ben első osztályú lovaskapitány 
lesz, és Kohlman Josef tábornoktól dicsérő levelet kap. Ugyanebben az évben meghal a 
felesége Damaszkuszban. A török fővárosba utazik, s majd már csak mint markotányos tér 
vissza a hadszínterekre. 1856-ban otthagyja a hadsereget, s ezt követően amerikai 
állampolgárságot szerez. Feleségül vesz egy magyar nőt Isztambulban, aki ezért el is veszti 
állampolgárságát. Veress Sándorral beutazza Anatóliát, egy esetleges magyar kolonizáció 
céljából. Kereskedéssel foglalkozik: szatócsboltot nyit, amely azonban hamarosan veszteséges 
lesz. 1858-ban Pera főutcáján a Naum színházzal szemben nyit kávéházat, , Caffé dei 
Filharmonici" néven. 1859. jan. 1. a Magyar Egylet elnökévé választják. 1860-ban segítkezik 
az Olaszországba igyekvők ellátásában. 1861. jún. 12. elhagyja Törökországot, hogy Itáliába 
menjen, ahol előbb a magyar légió számvevő őrmestere, júl. 16. századosa, később hadbíró. 
1861. jún. 18. és 1867. jan. 19. között a légió tagja. A kiegyezés évében tér haza. Anyanyelvén 
kívül latinul, oláhul, törökül, arabul, olaszul, franciául, angolul és németül tud. 1867 után a 
magyar királyi kúria irodaigazgatója. Agyvérzése után a Baranya megyei Bárra költözik. 
Emlékeit Szalczer Sándor jegyezte fel és rendezte sajtó alá. 

Papp Pál: (1827. dec. 17. Beznye—1908. dec. 18. Chiavari) Önkéntes, 1848. nov. az 55. 
honvédzászlóalj őrmestere, 1849. febr. 4-én hadnagya. A vöröstoronyi ütközet után kerül török 
földre. Ahmed efendi néven török százados lesz. 1854-ben a dunai hadseregnél szolgál. 1859- 
ben az olaszországi magyar légió tagja, s a villafrancai béke után modenai szolgálatba lép. 
1866-ban a őrnagy az olasz hadseregben, az 1870-es években vezérezredes, 1895. márc. 12. 
vezérkari 
tábornok." 


Pech (Kádár ?) Sámuel: (?—1856. Bagdad) 1838 tól Simontornyán működik sebészként. 
Népfölkelő orvos. 1849. júl. 20. alorvos-főhadnagynak nevezik ki a 19. honvédzászlóaljhoz. 
Emigrálás után török szolgálatba lép. 1854-ben orvos az ázsiai török hadseregben." 


Pinczés (Keller) Lőrinc: (1809. Szentes-?) A szabadságharc alatt főhadnagy. 1849—1860 között 
török szolgálatban áll Oszmán néven őrnagyi rangban. Damaszkuszban állomásozik Szefer 
pasa alatt. A krími háborúban a kaukázusi fronton harcol a cserkeszek oldalán. 1860-ban belép 
az olaszországi magyar légióba századosi rangban. 1867. jan. 8-án szerel le. 1867-ben a pesti 
honvédegylet tagja." 


Piszárovits István: Altiszt. 1854-ben Isztambulban lovász. A krími háborúban markotányos. A 
háború után ismét a török fővárosban található." 


Pócz Ferenc: Honvéd hadnagy. 1851-ben a sumlai tábor tagja, majd Isztambulban egy francia 
orvos mellett lett mindenes: léggömböt, gyerekjátékokat, gyertyát és más dolgokat gyártanak. 
Az orvos családja tartja el, s teljesen hozzájuk köti az életét, soha el sem hagyja őket. 1854-ben 
Isztambulban nevelő. A krími háború után Párizsban él." 


Preiss Ede: Német származású. 1848. dec. 26. hadnagy a Szepességben. A nemzetőri, majd 
honvédüteg szervezője és parancsnoka. Később főhadnagy, 1849. márc. 3. tüzérszázados. Július 
közepétől a tiszai hadsereg tüzérparancsnoka. Törökországba menekül. 1858-ban nyoma 
veszik. 


Püspöki Károly: (1827. Beodra—-?) A forradalom előtt szakács, és a honvédseregben is e 
mesterségét folytatja. 1854-ben Isztambulban szintén szakácsként él. 1857-ben Vámbéry 
Ármint ő kalauzolja először a török fővárosban. Még ugyanebben az évben hajószakácsnak 
szegődik. 1861 júliusától 1864 decemberéig tizedes az olaszországi magyar légióban.? 


Rácz Jakab: Izraelita származású hadnagy. Renegát Musza efendi néven, majd leköszön és 
protestáns misszionárius lesz. 


Regelsberger Pál: Sebész főorvos, őrnagy (?). Ömer néven belép a török seregbe. 1851-ben 
Monasztirban állomásozik orvosőrnagyként. Később Damaszkuszban szolgál, nevezetes mastix 
(ánizspálinka) pusztító. 1864-ben Isztambulban tartózkodik. 


Reinhard József. Közlegény. A krími háború után Isztambulban tartózkodik. 

EÉSés 57 IE 


Reinhard Márton: (Bonchida—?) A forradalom előtt szolga. Alvadász az 1. vadászezredben. 1854- 
ben Isztambulban kocsis. 


Rényi (Srainer) Károly: Cs. kir. hadnagy. A szabadságharcban tüzér, mérnök. Isztambulban 
szobafestésből él. 1854-ben  Burszában nyelvtanár. A krími háborúban tolmács, 
markotányoskodik is. Ekkor tűnik el, egyesek szerint öngyilkos lett. Kertbeny szerint azonban 
1860-ban Garibaldi alatt szolgál, 1861-ben légiós őrnagy, egy évvel később Havasalföldön 
tartózkodik, 1863-ban pedig Torinóban." 


Robay Adolf. Orvos hadnagy, később, Ahmed néven, orvostábornok a török hadseregben. 


Roháts Samu: (1818. Miskolc—?) Csizmadiamesterséget tanul. 1837-ben közlegény, 1842-ben 
tizedes, 1846-ban szakaszvezető a 34. Porosz herceg gyalogezredben. 1848 októberében 
ezredével csatlakozik a honvédsereghez. Előbb őrmester, majd 1849. máj. 8. hadnagy 
alakulatánál, a 112. honvédzászlóaljnál. 1849. aug. 27. besorozzák a 49. gyalogezredhez, 1850. 
jún. 9-én azonban megszökik. Előbb egy fakereskedésben dolgozik Hercegovinában, majd 
Törökországban él. 1857-ben a Guyon-család inasa. A kiegyezéskor hazatér Miskolcra, ekkor a 
Borsod megyei honvédegylet tagja is. 


Rómer Endre: (1822. dec. 6. Bécs-—?) Volt hadfi 1840-43 között az árkászoknál szolgál. Részt vesz 
az 1848 októberi bécsi forradalomban. Később Bem alatt az erdélyi hadseregben szolgál, a 
tüzérségnél — állítólag — hadnagy, illetve főhadnagyként. A fegyverletételkor kimenekül az 
Amerikai Egyesült Államokba. 1859-ben az olaszországi magyar légióban, 1860-ban Garibaldi 
alatt, 1861—1862-ben ismét a magyar légióban szolgál. Később Ömer néven török szolgálatba 
lép és a szultáni fegyvertár tüzérségi igazgatója lesz. 1878-ban leváltják beosztásából." 


Rosty István: (1817. Székesfehérvár—?) Birtokos nemes. Kilépett hadfi, földbirtokos gazdálkodó. 
1848. szept. a Zrínyi-önkénteseknél százados. 1849. máj. 20. őrnagy, osztályparancsnok az 1. 
vadászezrednél. 1849 és 1853 között Törökországban él emigrációban. Ezt követően hazatér és 
ismét — gazdálkodó lesz. 1860-ban Fejér megyében Madarász József híve; a 
képviselőválasztásoknál mint kortes és szélsőséges izgató tűnik ki. 1861-ben Fejér megye 
főszolgabírája. Kossuth rokona." 


Rupprecht Ede": Honvéd főhadnagy.??? 


Ruprecht Sándor": (1825. Modor—1903. Uo.) Német származású. 1845-től önkéntes, 1847-től 
őrvezető a 23., 1848. júl. 1-jétől a 2. Sándor cár nevét viselő gyalogezredben. 1848 nyarán 
részt vesz a délvidéki harcokban, októberben ezrede 2. zászlóaljával átlép a honvédseregbe. 
1849. jan. hadnagy; a fegyverletételkor százados alakulatánál, ill. a 107. honvédzászlóaljban. 
Törökországba emigrál, majd onnan az USA-ba távozik. Az 1880-as években hazatér. 1890- 
ben Modrán él; írnok, később gazdálkodó. 


Ruska József. (Nagykároly—?) A szabadságharc alatt a szatmári 27. honvédzászlóalj, ill. a 88. 
honvédzászlóalj hadnagya. 1851-ben Burszában bodnársegéd. 1854-ben Isztambulban kádár. A 
krími háborúban markotányos, majd utána borkereskedő a török fővárosban, amellyel azonban 

nem boldogul. 1859-ben hadnagy az olaszországi magyar légióban. 1870-ben (?) Isztambulban 
kulcsár. 


Sárvári Ignác: 1870-ben Burszában asztalos. 


Scheidenberg József. Cs. kir. százados. A szabadságharc alatt utász őrnagy. Táhir efendi néven 
őrnagyi rangban belép a török hadseregbe. Először Damaszkuszban szolgál mint Guyon 
segédje. A krími háborúban Ömer pasa háziorvosa, utána leköszön és vasúti mérnökként él. 
Isztambulban vagy Izmirben hal meg." 


Schenk Alajos: Altiszt. Belép a török hadseregbe. 1854-ben Isztambulban tartózkodik." 


Schneider Antal: (1816. Temesvár—1897. Budapest ?) Moravicai orvos. A tiszántúli önkéntes 
seregnél hat hónapon keresztül orvoskapitány. Több ízben kémkedik is. 1849. febr. 11. kinevezik 
hadnagy alorvosnak, majd ápr.12. százados főorvosnak a 72. honvédzászlóaljhoz. Bem 
hadtestének orvosfőnöke alezredesi rangban. Török szolgálatba lép Hüszejn néven. 1849-től öt 
évig Szíriában szolgál törzsorvosként. Bem háziorvosa. Ő őrizte a legendás tábornok halotti 
leplét. A krími háború idején részt vesz Karsz védelmében, s ezért a Medzsidi érdemrenddel 
tüntik ki. 1860-ban az MTA épületének építésére egy aranyat küld. 1861-ben Korfun tartózkodik, 
majd Isztambulban, ahol egy politikai szélhámos miatt elveszíti vagyonát és beosztását, amiért is 
az olaszországi magyar légióba távozik, ahol 1866-ban orvoskari ezredes. Aleppóban feleségül 
veszi Czauner Franciskát. Négy gyermekük születik Törökországban. 1868-ban és 1890-ben a 
budapesti honvédegylet tagja. Itthon harmadosztályú érdemjeles ezredes-törzsorvosként szerepel. 
Nyugállományú olasz orvosezredesként hal meg, valószínűleg Budapesten.§ 


Schnell (Serényi) Alajos: (?-Nagyvárad) Honvéd főhadnagy. A krími háborúban markotányos. 
Amnesztiával tér haza és vaskereskedést nyit Nagyváradon. 1867-ben a Bihar megyei 
honvédegylet tagja. Az 1870-es években hal meg." 


Schwarzenberg-Sondershausen (1848—49-ben Bátorffy), Karl br.. Belga származású; hadi 
szolgálatát szülőhazájában kezdi, de hamarosan átlép az osztrák seregbe és tizenöt évig szolgál 
egy huszárezredben. Ekkor szereti meg a magyarokat, s a szabadságharc elején át is áll, 
magyarosítva a nevét. 1848. szept. I. százados a Hunyadi önkéntes csapat lovasságánál. 1849. 
jan. 31. alszázados az 5. Radetzky huszárezredben és parancsőrtiszt Perczel tábornok mellett. 
Ápr. 1. főszázados. Aug. 6. Besenyőnél súlyosan megsebesül és fogságba esik. Gyógyulása 
után megszökik. Belgrádba, majd Törökországba menekül, és belép a török hadseregbe Emin 
néven. 1851-ben Monasztirban állomásozik Ömer alatt. Isztambulban lovardát nyit, ahol több 
huszártisztet is foglalkoztat. 1854-ben Karszban szolgál Guyon alatt. Vitézségéért megkapja a 
Medzsidi rendjel harmadik osztályát. 1857-ben Isztambulban él. 1864-ben ezredes." 


Seres Lajos: Közlegény. 1854-ben Isztambulban szolga." 


Silbertleitner Jakab: Bányász, honvéd főhadnagy, mérnökkari tiszt. 1846-ban az osztrák kormány 
küldi a Porta kérésére Törökországba. A szabadságharc hírére 1848-ban hazasiet. 1854-ben 

Isztambulban tartózkodik. A krími háborút követően bérelt földön gazdálkodik, sikertelenül. 
Később a török fővárosban mérnök. 


Sipos György: Karánsebesi sótiszt. Őrmester. A sumlai táborban kaszinót nyit. A tábor feloszlatása 
után Fuád pasa kertésze lesz Kanlidzsán. 1860-ban az Akadémia épületének felállításához egy 
arannyal járul hozzá. Feltehetőleg Fuád halála után Iszmail egyiptomi alkirály kertésze lesz. A 
Kairóban 1868. márc. 15-én alakult magyar egylet elnöke. 1870-ben és 1874-ben is 
hazalátogat. 1877-ben megpróbálja feltámasztani az egyleti életet, sikertelenül. Fia tovább 
folytatja apja mesterségét Egyiptomban, azonban anyanyelvén már nem tud. Az egyiptomi 
idegengyűlölet egyre erőszakosabb megnyilvánulásait követően (1882) sokan elhagyták az 
országot. Ekkor tűnik el Sipos is.? 


Sóvári Adolf. Altiszt. 1854-ben Ázsiában földműves, a Dercsényi-kolónia tagja." 


Spitzer ?: Honvéd. 1849 után Törökországban szabó. Ömer pasa táborában tengődik mint foltozó 
és pecséttisztító varga. A magyarok gyűjtést rendeznek neki, felöltöztetik, és Ömer elé viszik, 
akinek elnyeri támogatását. A krími háború idején olyan okiratot kap tőle, amellyel korlátlanul 
vásárolhat marhát egész Törökországban. Ebből tetemes vagyonra tesz szert. 1864-ben 
kereskedő Bagdadban." 


Splény Lajos br.: (1817. szept. 27. Pest—1860. jan. 13. Isztambul) Főnemesi származású magyar 
birtokos. Apja cs. kir. altábornagy, ő maga is 1839-től főszázados. Már 19 éves korában 
nemzeti és radikális nézetei miatt konfliktusai támadnak ezredében. 1847 telén egyéni 
szabadságot kér, Itáliába utazik, de előtte Pozsonyban megismerkedik Kossuthtal, és ígéretet 
tesz neki, hogy tudósítja őt az itáliai nemzeti mozgalmak felől. 1848 dec. címzetes ezredes, a 
magyar kormány megbízottja a szárd királyi kormánynál. 1849. márc. végén vagy ápr. elején 
Splényt küldik követnek Isztambulba, ahol ápr. 25-ig tartózkodik. Először Nyugat-Európába 
megy emigrációba, s csak 1851-ben érkezik meg Isztambulba. Hamarosan Damaszkuszban, 
illetve a közelében lévő Adra nevű faluban él sógora, Guyon támogatásásból. Felveszi az 
iszlám vallást Hajdar néven, hogy feleségül vehessen egy török nőt. Egy vámhivatalban 
dolgozik. Hasisszenvedélye miatt a neje hamarosan elhagyja őt. Beáll dervisnek, Isztambulba 
kerül, majd 1853-ban bejárja Párizst, Londont, de aztán visszatér szeretett szenvedélye és dervisei 
közé. 1855-ben engedelmet kér a hazatérésre, amelyet azonban elutasítanak. Guyon halála után az 
emigráció tartja el, de mindenét a kábítószerre költi. Ennek rabjaként hal meg. Szolgája is a 
hasisélvezet áldozata lesz." 


Stab Simon: Izraelita származású hadnagy. Damaszkuszban is szolgál. Előbb Ömer pasánál civil 
alkalmazott Szulejmán efendi néven. A krími háborúban Lord Raglan"" első tolmácsa, 
végigszolgálja a háborút. 1856. dec. az isztambuli magyar protetánsok presbiteri tagnak 
választják meg. Később Isztambulban főkonzul az argentin nagykövetségen. Francia, angol, 
orosz, török nyelven beszél, valószínűleg a német mellett." 


Stein, Maximilian br.: (1814. ápr. 13. Bécs-1858. Isztambul) Kis vagyonú főnemesi származású, 
apja cs. kir. altábornagy, a bárói cím megszerzője. A bécsi hadmérnöki akadémián tanul, 1831- 
től hadfi, 1845-től főszázados a mérnökkarnál, Pétervárad várerődítési igazgatója. 1848 nyarán 
részt vesz a délvidéki harcokban, többször vezérkari főnök különböző seregtesteknél. 1849. 

Raglan, Fitzroy James Henry Somerset, Lord: (1788-1855) Angol tábornok a Krímben harcoló angol 
csapatok főparancsnoka. (Roberts 358. o.) 

márc. 13. honvéd ezredes, a Honvédelmi Minisztérium táborkari osztályának a főnöke. 1849. 
okt. 28. Kossuth Vidinben tábornokká lépteti elő. Vagyonát teljesen elveszíti, s mivel csak a 
katonáskodáshoz ért, még Vidinben iszlamizál és beáll a török hadseregbe Ferhád néven, ahol 
szintén tábornoki rangot kap. Többnyire szír területen szolgál. Az emigránsok többsége kerüli 
őt vitatott forradalmi tevékenysége miatt. A krími háború előtt a török tüzériskola igazgatója. A 
háború idején szélesebb körű felhatalmazással a kaukázusi frontra küldik, de Guyon és szűkebb 
környezete osztrák bérencnek minősíti, és bevádolja Isztambulban. Steinnek vissza kell térnie, 
de 1854-től a török hadügyminisztériumban a vezérkar másodfőnöke lesz. Később Guyon 
elismeri képességeit, de megmarad vele szemben a bizalmatlanság. A török állapotokat kissé 
élesebben megítélő irománytervezete miatt letartóztatják, összes iratát elkobozzák, s 
haditörvényszék elé állítják. Valószínűleg mérgezésben hal meg Isztambulban." 


Suhajda Pál: A szabadságharc alatt alorvos. Törzsorvos Damaszkuszban. 1867-ben az Arad 
megyei honvédegylet tagja." 


Suszter ?: A Krímben tolmács." 


Szabó József. (1829.—1859. jan. 10. Isztambul) Egykori iskolamester. Őrmester a szabadságharc 
hadseregében. 1854-ben Isztambulban kovács. A krími háborúban  markotányos. 
Alkoholistaként hal meg.?? 


Szacsvay Elek: (1828. Nagyvárad—?) Joggyakornok. 1848. nov. a nagyváradi 55. honvédzászlóalj 
katonája, részt vesz az erdélyi harcokban. 1849. márc. 25. hadnagy, júl. 20. a cári csapatok a 
Havasalföldre szorítják alakulatával, a törökök előtt teszik le a fegyvert. 1850. jan. 26. a sumlai 
menekülttábor lakója. A krími háború után Isztambulban tartózkodik. Később hazatér és jegyző 
lesz Sarkadon.?? 


Szalánczy Domokos: (1829. Örményszékes-1892. Uo.) Joggyakornok. 1849. márc. 11. Nagyszebenben 
beáll a 14/3. határőrezredhez. Erdélyben, majd a Délvidéken harcol. 1849. máj. 19. tizedesként III. 
osztályú katonai érdemjellel tüntetik ki. Állítása szerint júliusban hadnagy lett alakulatánál, a 78. 
honvédzászlóaljban. 1850. jan. 26. a sumlai menekülttáborban tartózkodik. Később pék 
Isztambulban. Angol szolgálatban részt vesz a krími háborúban, illetve markotányoskodik. 1861-ben 
hazatér. Gazdálkodó, majd a kiegyezés után járásbíró lesz." 


Szalánci Sándor: Hadnagy. 1854-ben Isztambulban pincér. 


Szarka László: (1823.—-1863. Bukarest) Székely származású ügyvéd. Főhadnagy, hadbíró a 78. 
honvédzászlóaljnál. 1854-ben Várnán cipész. A krími háborúban markotányos. Bukarestben 
hal meg alkoholmérgezésben.? 


Szász József, gyéresi: (1816. Nagyvárad—?) 1833—1838-ban hadfi tizedes a 39. sz. Dom Miguel 
gyalogezredben. 1848. nov. 11. hadnagy a 27. honvédzászlóaljnál. Később főhadnagy, majd 
1849. febr. 4. százados. A krími háborúban markotányos. Később hazatér, gazdatiszt lesz, még 
1861 előtt meghal" 

Szász ?: Bányász, százados a szabadságharc alatt. 1851-ben Monasztirban Murád néven kapitány a 
török seregben, ahol Ömer pasa segédtisztje és kedvence. 1854-ben Isztambulban tartózkodik.?§ 


Székely János: Altiszt. 1854-ben Isztambulban kovács. A török hadseregben is szolgál." 
Székely Károly: Altiszt. 1854-ben Isztambulban szolga." 


Szilágyi Dániel: (1830. Hajdúhadház—-1885. nov. 22. Isztambul) Apja Szilágyi János hadházi 
református lelkész és író. Tanulmányait először Hajdúböszörményben kezdi, majd 
Debrecenben teológiát hallgat, ahol egy osztályba jár Veress Sándorral. A szabadságharc alatt a 
Császár-huszároknál altiszt, majd az utolsó napokban őrmesterből előléptetik hadnaggyá. A 
sumlai tábor tagja. Várnán cseléd egy görög kereskedőnél, de emellett mint teherhordó szolga 
is dolgozik. Közben intenzíven tanulja a török nyelvet; társai számára már ekkor egy nyelvtant 
szerkeszt. 1851-ben már az angol konzulnál szolgál, majd hamarosan Isztambulba kerül házi 
inasként. Lovász lesz egy porosz katonatisztnél, akinek a schleswig-holsteini származású 
szakácsnéját ( 7 1881) veszi el feleségül. Mestere a török nyelvnek: nemcsak az emigránsok, 
hanem egyes európai követségi tagok is nála kezdik a nyelvtanulást. Arabul és perzsául is 
megtanul, törökből, fordít, valamint angol, francia, német és magyar (pl. Petőfit) műveket ültet 
át törökre. 1854-ben az isztambuli Magyar Egylet választmányának a tagja, a protestáns hitköz- 
ség tanítója. A krími háború idején tolmács, egy angol ezredest is tanít, aki kieszközli számára 
az elsőrangú tolmács címet a hadseregben. Szilágyi azonban csak másodrangúnak tekintette 
magát és nem fogadja ezt el. Egy tiszti kantint vezetve gazdagodik meg, s könyvesboltot vesz. 
1860-ban a Magyar Tudományos Akadémia épületének felállítására a családja nevében négy 
aranyat küld, és ő szervezi az isztambuli emigráció tagjai között a gyűjtést. Két évvel később 
ötven török könyvet adományoz az MTA számára. Jó barátja Szilády Áron, akit 1856-ban 
kalauzol Isztambulban, segíti nyelvtanulását, s a későbbiekben több török kéziratot is küld neki 
Kun Albert emigráns kereskedővel. (Kettőt sikerült is azonosítani a Szilády-hagyatékból: 
Számi és Sákir történeti műveit.) Fiainak patrónusa is Szilády lett. 1863-ban családját 
Magyarországra küldi. Isztambulban (a Pera negyedben, a  Timoni utca 5-ben) 
könyvkereskedőként él, és sok keleti ritkaságot gyűjt össze, köztük több olyan művet is, 
amelyet a neves oszmanista, Joseph Hammer-Purgstall sem ismert. Elsősorban magyar 
vonatkozású műveket szerez be, de az egyéb történeti anyagokat, a régi török irodalmi 
alkotásokat is vásárolja. Levelezésben áll Thallóczy Lajossal is, akinek 2128 sornyi 
bosnyákokra vonatkozó török forrásrészletet, valamint más témákat, többek között a Bocskai- 
koronáról szóló Pecsevi-részletet fordít le a halála előtti években. Írni és kiadni szándékozik 
egy török nyelvkönyvet francia, német s más nyelveken, valamint egy török nyelvű számviteli- 
pénzügyigazgatási munkát. Elsőként figyelt fel a Törökországban lappangó Corvinákra. A 
Tanzimat, a török reformkor legjelentősebb alakjaival, Sinászival és Dzsevdet pasával, is 
kapcsolatba kerül. Valójában nem is a kereskedésből él meg, hanem nyelvórák adásából és 
török ügyvédeskedésből. Halála után a Konstantinápolyi Magyar Egylet emel neki síroszlopot 
a feriköji protestáns temetőben. Hagyatéka legértékesebb részét az MTA vásárolja meg, 
létrehozva belőle a 438 kódexből álló , Collectio Szilagyianá"-t, amely ma is a Keleti Könyvtár 
egyik legértékesebb gyűjteménye." 

Szilágyi József. (1826. Nagykároly—?) Honvéd őrmester a 17. zászlóaljban. 1854-ben Isztambulban 
a török hadseregben szolgál. Belép az olaszországi magyar légióba. 1862. okt. 19-én visszatér 
Magyarországra. 


Szilassy ?: Gyógyszerész. Részt vesz a krími háborúban. 
Takács István: Altiszt. 1854-ben Isztambulban gépész." 


Takács József. Honvéd altiszt. 1851-ben Isztambulban Veress Sándor műhelyében dolgozik. 
Örmény nőt vesz el feleségül. A krími háborúban markotányos. 1859-ben az olaszországi 
magyar légió tagja. 1861-ben hadnagy ugyanott. Egy évvel később leszerel és hazatér. 


Tar Mihály: Honvéd főhadnagy. 1850-ben a sumlai tábor tagja. Isztambulban házaló orvos, 
kuruzsló.?6 


Taschler József. (1815. Pozsony-?) 1848 decemberétől Pozsonyi néven is szerepel. Polgári 
születésű, gimnáziumot végez. 1832-től önkéntes az 59. cs. kir. gyalogezredben, 1838-tól 
hadnagy, két évvel később főhadnagy a 6. huszárezredben. 1844-ben áthelyezik a 14. 
határőrezredhez. 1849. jan. 20. főszázados és századparancsnok a 15. Mátyás huszárezredben a 
magyarok oldalán az erdélyi hadszíntéren. A bukás után belép a török hadseregbe, ahol 14 évig 
szolgál. A krími háború idején török ezredes. 1853-ban Vanba vezénylik lovasezredével. Ekkor 
érkezik meg neje Magyarországról, akit a következő évben eltaszít magától. 1865-ben hazatér, 
halálra ítélik, de kegyelmet kap. A kiegyezés idején hivatalnok Bécsben." 


Tatár János: Altiszt. Szolgál a török hadseregben. 1854-ben Isztambulban szolga." 


Tiszay Dániel: (1829 k. Torda—1877. Debrecen) Debreceni diák. 1848. nov. az 55. honvédzászlóalj 
katonája, részt vesz az erdélyi harcokban. Őrmester, majd 1849. ápr. 11. hadnagy. Júl. 20. a 
cári csapatok a Havasalföldre szorítják, alakulatával a törökök előtt teszik le a fegyvert. 1849. 
dec. 11. és 1850. jan. 26. között a sumlai menekülttáborban tartózkodik, majd Várnán 
pincérkedik egy kávéházban, s közben Szilágyi Dániellel együtt napszámosként dolgozik. 
Később Fuád pasánál lesz kertész. Részt vesz az anatóliai kolonizációs kísérletben 1853-ban, 
Dercsényivel ő tart ki a legtovább a vállalkozásban. 1859-ben Philippolisból hazatér. 1867-ben 
a Hajdú-kerület honvédegyletének a tagja. Később a Debrecen c. újság szerkesztője, Debrecen 
város tanácsnoka.? 


Tolnai János: (1836. Ireg—?) Honvéd, majd tizedes, 1849-ben hadnagy a hódmezővásárhelyi 
újonctelepen, később a 130. honvédzászlóaljnál. Törökországba emigrál, Resid efendi néven 
belép a török hadseregbe. 1853-ban Guyon hadsegédje Damaszkuszban. Rész vesz az ottani 
sörfőzde létrehozásában, majd a többiekkel együtt Bejrútban próbálkozik ugyanebben az 
iparban öt évig. A krími háborúban markotányos. 1859-ben belép az olaszországi magyar 
légióba, 1860-ban Garibaldi alatt szolgál, majd a légió újjáalakulásakor ismét belép annak 
szervezetébe. 1860 és 1862 között százados." 

Tóth Márton: Honvéd közlegény. Kapus Jánosékkal együtt Bejrútban sörfőzdét nyit. 1861-ben 
belép az olaszországi magyar légióba. Betegség miatt Salerno mellett hal meg." 


Tóthfalusy Károly: (?.Isztambul) Erdélyi származású. Altiszt, kezdetben báró Gerámb néven él az 
emigrációban. Vendéglőt nyit Isztambulban. A krími háborúban markotányos. Később az 
isztambuli , Hotel de Pest" tulajdonosa. 1860-ban családjával együtt öt aranyat küld az MTA 
épületének felállításához. 1878-ban a San Stefanó-i békekötés alatt ő élelmezi az orosz 
delegációt. Az 1870-es évek végén hal meg. Vendéglője, melyet felesége, illetve mostohafiai 
vezetnek tovább 1898 körül még működött. Az Isztambulba utazó tudósok többsége is náluk száll 
meg. 


Tüköry Lajos: (1830. szept. 9. Körösladány-1860. jún. 6. Palermo) A szabadságharc előtt jurátus. 
Bihar megyei nemzetőr. 1848. nov. az 55. honvédzászlóaljban szolgál. Őrmester, majd 1849. 
márc. 25. hadnagy. A vöröstoronyi csatát követően kerül Törökországba. Szelim aga néven 
török szolgálatba lép, Bemmel együtt Aleppóba kerül. Damaszkuszban a 3. török 
lovasezredben szolgál. 1854-ben Ömer pasa seregében első osztályú lovaskapitány. A 
kaukázusi harcokban Guyon, majd Kmety segédtisztje. 1855-ben Karsznál a , nap hőse", karja 
megsebesül, megkapja a Medzsidi rendjelet. 1856-ban Kmety segédtisztje. 1859-ben Itáliában 
Garibaldi légiójának a tagja, olasz ezredes. Palermo hőse, annak bevételénél esik el. Maga 
Garibaldi mond felette gyászbeszédet." 


Türr István: (1825. aug. 11. Baja-1908. máj. 3. Budapest) 1848-ban káplár az 52. Ferenc Károly 
gyalogezredben, egy évvel később hadnagy Lombardiában. Az elsők között áll át Piemont 
oldalára harminckilenc katonájával, majd később még negyvenhárman csatlakoznak hozzá. 
Ebből alakul meg az első olaszországi magyar légió. A fegyverszünet után csapatát gyalog 
Svájcon át Badenba vezeti, ahol részt vesznek a forradalmi eseményekben. Ezt követően 
továbbra is gyalog Párizsba, majd Strassbourgon át Torinóba menetel. Az 1853. évi milánói 
felkelés előkészítésében tanúsított tevékenysége miatt ismét felhívja magára Bécs figyelmét. A 
krími háborúban angol alattvalóként szolgál ezredesi rangban. 1855. nov. 1. egykori tiszttársai 
Bukarestben lefogják, majd Brassóba hurcolják és haditörvényszék elé állítják. Halálra ítélik, 
de Viktória angol királynő nyomására ezt örökös száműzetésre változtatják és Korfu szigetére 
szállítják. Szerepet vállal a cserkesz háborúban is. Olasz tábornok Garibaldi alatt, részt vesz az 
első szicíliai partraszállásban, Palermo bevételénél és a volturnoi csatában. 1867-ben hazatér, és a 
Földmívelésügyi Minisztérium vízügyi osztályán főmérnök. Az ő elgondolását követve épül meg 
1870-ben a Dunát és a Tiszát összekötő Ferenc-csatorna, valamint 1871—1875 között a sztapár- 
újvidéki Ferenc József-csatorna. 1876-ban részt vesz a Panama-csatorna útvonalának kitűzésére 
szervezett expedícióban. Nevéhez fűződik a korinthoszi-csatorna megépítésének a terve is." 


Udvarnoky ?: Kapitány. 1851—1854-ben Monasztirban Ömer pasa alatt szolgál, mint Musztafa 
ezredes. A krími háborúban Ardahant védelmezi." 
Vágner Károly: Altiszt. 1854-ben Isztambulban kávézós."" 


Várady Albert: A krími háborút követően amnesztiával tér haza." 


2 Szalczer 310-311. o., ugyanakkor 355. o.: Izmirben halt meg.; Ács 131. o. 

Várady József. (1826.—-1854. ápr. 27. Sepsiszentgyörgy) A forradalom előtt jogász. A 
szabadságharcban a huszároknál szolgál. Törökországba emigrál. 1854-ben a Makk-féle 
összeesküvés kapcsán Erdélyben elfogják és felakasztják." 


Varga István: Közlegény. 1854-ben Isztambulban szolga." 


Végh Ferenc: (?—1850.) A szabadságharc után török földre menekül. Egy kocsmai verekedés során 
emigránstársai agyonverik Sumla környékén. 


Velits Károly, lászlófalvi: (1823. márc. 23. Torda—-?) Gyógyszerésztanfolyamot és Bécsben 
műszaki főiskolát végez. 1845-től apja mellett gyógyszerész Tordán. 1848. szept. a torda- 
aranyosszéki önkéntes nemzetőrzászlóalj századosa. Az erdélyi hadszíntéren harcol. 1849. júl. 
a 2. honvéd vadászezred századparancsnoka. A fegyverletételt követően előbb Pesten bujkál, 
majd 1851. ápr. 18-án Pancsován, Belgrádon, Albánián és Szalonikin keresztül érkezik meg 
Isztambulba. Belép a török hadseregbe, ahonnan három hónap után, mint állományon felüli 
tiszt, kilép. Eközben már egy Lodermann nevű svájci gyógszerésznél dolgozik, akinek 
hamarosan társa is lesz. Keleti gyógyszerek és olajfélék exportjával foglalkoznak. 1852. júl. 7. 
megkapja a rendes latin rája jogot Törökországban. Orbán Balázs báró testvérét veszi el 
feleségül Isztambulban. A svájci nemsokára otthagyja a céget, amelynek irányítása teljesen 
Velits kezébe kerül. Galatában a (ma is létező) Jükszek Kaldirim utcában nyit patikát, ahová az 
egész üzletet áthelyezi , Velits k Compagnie" néven. A krími háború előtt a helyi magyar 
protestáns hitközség gondnoka. 1862. júl. 10. hazaindul Magyarországra. Ekkor 
unokatestvérének, Czakó Jánosnak (Czakó Zsigmond drámaíró öccse, a Lloyd gőzhajó- 
társaság ottani főügynöke) adja át az üzletet. Neves keleti madár-, rovar- és 
növénygyűjteménye volt, melyből nagyobb részt az Erdélyi Múzeumnak adományoz. Több 
magyar tudóst ő kalauzol a török fővárosban. 1867-ben a torda-aranyosszéki, 1890-ben a Torda 
megyei honvédegylet tagja. 1896-ban Magyarfátrán gazdálkodik. Velics Antal (1855—1915) 
orientalista rokona. Visszaemlékezései a Történelmi Lapokban jelennek meg." 


Veress Sándor: (1828. dec. 3. Sarkad-1884. okt. 27. Bukarest) A forradalom előtt a debreceni 
kollégium jurátus hallgatója. 1848 őszén Szilágysomlyón lép be a szabadságharc hadseregébe. 
Először a Dobozy István féle szabadcsapatban harcol, majd átlép az önkéntes bihari 27. 
zászlóaljba. Kétszer is eléri a hadnagyi rangot, melynek körülményeit azonban nem ismerjük. 
1849. aug. 23. a mehádiai csatát követően kerül török földre. A sumlai tábor után Várnába 
megy, ahol kitanulja a szabóságot. 1851-ben Burszában dolgozik új szakmájában. Több 
társával együtt megmássza az Uludag nevezetű hegyet (vö. Nogel István). Vesselényi Józseffel, 
Várady Józseffel együtt Gemlikbe utazik, hogy Kossuthtal együtt Amerikába távozzanak, 
azonban a Kormányzó lebeszéli őket erről, mondván: itt van rájuk szükség. Hamarosan 
Isztambulba megy dolgozni. 1853-ban Balogh Lajossal együtt meglátogatja a rövid életű és 
kicsi anatóliai magyar kolóniát. A krími háborúban tíz napig Lyons admirális stábjánál 
tolmács, s ezután markotányos. Az itt megkeresett pénzből 1856-ban gazdálkodó Tulcsán 
Dercsényivel és egy Márton nevű legénnyel együtt. Ezt a tevélenységet a kedvezőtlen 
körülmények és sorscsapások miatt kénytelenek felszámolni. Közben 1857-ben társul Asztalfi 
Kristóffal és Hágen Ignáccal egy bútorkereskedés létrehozására. Itt megtanulja a támlásságot 
is, de a nem túl prosperáló üzletet otthagyja. Párizsba utazik, hogy mérnöki dipolomát 
szerezzen, azonban a túl magas tandíj miatt Londonban kezdi meg és fejezi be tanulmányait. 
1859-ben az itáliai események hatására Olaszországba indul. Egy balesetben Lyon felé a 
vonaton elveszti két ujját. Részt vesz a magyar légió megalakulásában. 1859. jún. 17. százados, 
még ebben az évben, a légió első feloszlatásakor Isztambulba, majd Bukarestbe utazik, ahol 


278 TL 1893. 19.sz. 


72. Jánossy 149. o. 


280 Szalczer 129. o. 

egy tél alatt Várady Ádámmal és Hámory Edével magtanulnak románul. Végül ott telepedik le, 
mint földmérő mérnök. Nyugati képzettsége, tudása és módszerei egyedülállóak a térségben, 
így igen keresett szakemberré válik. 1860-ban Obrenovics szerb herceg vele méreti fel birtokát. 
Ezt követően a Stirbeg hercegi család, majd a dúsgazdag Lahovári família bízza meg hasonló 
munkával, sőt I. Károly román király is Veressel méreti fel szinajai uradalmait. Romániában ő 
honosítja meg a háromszögelési és tagosítási rendszer szerinti felmérést. A hetvenes évek 
elején ő jelöli ki a Craiova és Turnu-Szeverin közötti első olténiai vasúti pálya helyét. A 
Bukaresti Magyar Társulat tiszteletbeli elnöke, az Osztrák-Magyar Egylet alelnöke, a bukaresti 
református egyház főgondnoka. 1881-ben a magyar-román jóviszony ápolásáért román 
koronarenddel tüntetik ki, amellyel lovagi cím is járt. Több ismeretterjesztő cikket ír; értekezik 
a csillagászatról, valamint a Tisza-szabályozásról is. Rudolf trónörökös levélben kéri fel , Az 
Osztrák-Magyar Monarchia írásban és képben" c. munkában való részvételre, amelyet azonban 
halála megakadályoz. Anyanyelvén kívül törökül, németül, angolul, olaszul és románul beszél. 
Hét gyermeke születik, ebből négy éri meg a felnőtt kort. Az ő fia Veress Endre (1868—1953) 
történész és Veress Ferenc (1877-—?) orvos, egyetemi tanár. Emlékirata a törökországi 
emigráció történetének egyik legfontosabb forrása. Nyughelye a bukaresti Grivica utcai 
magyar temetőben található. ??? 


(Élesdi) Vesselényi József: (1830—1858. febr. 28. Isztambul) Diák. 1848. nov. az 55. honvédzászlóalj 
katonája. Hadnagy, a vöröstoronyi csata után kerül török földre. A sumlai tábor tagja. 1850-ben 
Várnán kitanulja a szabómesterséget. 1851-ben megmássza Bursza mellett az Uludag hegyet. 
Kossuth beszéli le róla, hogy Amerikába távozzon. 1854-ben Burszában szabó. A krími háború 
idején tolmács, majd bútorkereskedő Veressnél. A nagy campói temetőben temetik el, mai 
sírhelye a feriköji protestáns temetőben található." 


Wawrik (később: Vavrek) János: (1817. Erdőbénye—?) A forradalom kitörésekor mérnök Pécsett. 
1848 őszén hadnagy a helyben alakuló nemzetőrségi tüzérütegnél. Később főhadnagy ugyanitt. 
A tavaszi hadjárat alatt mérnökkari százados Kohlmann mellett. 1849 nyarán a komáromi 
várparancsnoksági iroda vezetője. A vár feladása után Törökországba emigrál, majd 1850-ben 
New Yorkba távozik, ahol tőkehiány miatt találmányait eladogatja. Hamarosan visszatér 
Isztambulba, ahol alkalmi munkákból, de főleg szobafestésből él meg. 1854-ben is itt 
tartózkodik. 1859-ben Genovában belép a magyar légióba. 1860-ban mérnökkari százados az 
olasz hadseregben, majd 1860-1862 között ismét a légió tagja és a törzskarnál százados. A 
légió nápolyi képviselője. Tagja a torinói magyar komitének. Részt vesz az al-dunai 
fegyverszállításokban. 1867 után hazatér, és mérnökként dolgozik. 1867-ben a Zólyom megyei 
honvédegylet tagja." 


Wepler, August Ludwig: (1820. jan. 16. Kassel—1862. nov. 21. Bagdad) Német nemesi származású, 
anyai ágon Haynau unokaöccse. A cs. kir. seregben szolgál. Júliustól az 1. huszárezred 
alszázadosaként rész vesz a délvidéki harcokban. 1849. júl. 27. őrnagy a 12. huszárezredben, 
1849. aug. 16. ezredes. Emigrál, Tevfik bej néven ezredes a török hadseregben. 1854-ben az 
ázsiai török seregben szolgál. Később tábornok; a beduinok elleni harcban esik el." 

EL 


György Csorba 
THE HISTORY OF THE 1848-1849 HUNGARIAN EXILE IN THE OTTOMAN EMPIRE 
Summary 


The study deals with the refugees of the 1848-1849 War of Independence (with the exception 
of the Poles) who remained in the Ottoman Empire even after Governor Lajos Kossuth and his 
retinue have left for the United States in September 1851; in particular with those who lived there 
for shorter or longer time or — mostly during the years of the Crimean War of 1854-1855 — entered 
into Ottoman service. The first part treats the formation of the Hungarian exile in the Ottoman 
Empire, gives a short history of the period which preceeded Kossuths leaving and recites the 
living conditions, sources of livelihood, organizations of the refugees as well as their influence 
upon the Ottoman Reform Movement, the Tanzimat. The second part is a biographical lexicon of 
265 persons, based upon published sources (memoires, letters, pieces of news and Vienna 
espionage reports, etc.). 


György Csorba 
L"HISTOIRE DE LYEMIGRATION HONGROISE DE TURCUIE EN 1848-1849 
Résumé 


L7essai s"occupe des réfugiés (exceptés les Polonais) de la guerre d"indépendance hongroise de 
1848-1849 gui sont restés en Turguie aprés le départ du gouverneur Lajos Kossuth et la suite aux 
États Unis (septembre de 1851), vivaient un certain temps en Turguie, et étaient á un temps — pour 
la plupart a Vépogue de la guerre de Crimée entre la Russie et la Turguie en 1854-1855 — dans le 
service des Turcs. Dans la premiére partie nous présentons la formation de Vémigration hongroise 
en Turguie, son histoire courte jusg"au départ de Kossuth, puis nous présentons les conditions de 
vie générales, les possibilités d"existence, les organismes des réfugiés gui sont restés en Turguie, 
ainsi gue leur influence sur le Tanzimat: sur la formation du mouvement de réforme de Turguie et 
sur la culture turgue. La deuxiéme partie contient en forme encyclopédigue les données 
biographigues de 265 émigrés dont les noms sont connus, surtout a la base des sources publiées 
(mémoires, lettres, article de presse de Vépogue, rapportes d"espion de Vienne, etc.) et a I base de 
la bibliographie de la guestion. 


SSE hg aröSERA 


György Csorba 
DIE GESCHICHTE DER 1848-49-ER UNGARISCHEN EMIGRATION IN DER TÜRKEI 
Resumee 


Die Studie bescháftigt sich mit den Flüchtlingen der 1848-49-er ungarischen Revolution (mit 
Ausnahme der Polen), die auch nach der Übersiedlung von Kossuth und seinem Gefolge in die 
USA (September 1851) in der Türkei geblieben sind, für kürzere-lingere Zeit dort gelebt, 
beziehungsweise irgendeinmal — vor allem im 1854-55-er russisch-türkischem Krieg — in der 
Türkei gedient haben. In der Einleitung werden die Entstehung der türkischen Emigration, ihre 
Gescichte bis zur Abreise Kossuths, die Verháltnisse der in der Türkei gebliebenen Flüchtlinge, 
ihre Lebenslage, ihre Fortkommesnmöglichkeiten, ihre Organisationen, beziehungsweise ihre 
Auswirkung auf den Tanzimat (die türkische Reformbewegung) und auf die Entwicklung der 
türkischen Kultur skizziert. Der zweite Teil beinhaltet die biographischen Daten 265 namentlich 
bekannter Emigranten in lexikalischer Form. Diese sind vor allem den erschienenen Ouellen 
(Memoiren, Briefe, Zeitungsmeldungen der Zeit, Meldungen wiener Spione, usw.) und der 
Facbliteratur entnommen. 


/vépdv JTop6a 
HCTOPHA TYPEHKOÚ JMHIPALIMH BEHI POB B 1848-1849 TOJHAX 
Pesrome 


CTaTbA HMOCB3AIIIeHa CYJIBŐ€ TEX BEHTEDPCKHX ŐÖ€3XKEHIIEB, KHACTHHKOB ŐODBÓBI 3a CBoGO/ly 1848- 
1849 TOJIOB, (34 HCKJIIOHEHHEM IIOJIBCKHX ŐOHIIOB), KOTODPBIE OCTaJIHCB B TYPHOHH IIOCIIE OTB3JNAa 
npaBureJia JIaűoma Komnmyra H ero COIMDPOBOXKJIAIOMIHX B CoenHHeHHEIe IIÍTaTBI AMepHKH, H 
KOTODBI€ 3KHJIH B TYPUHH Ő0JIeEe HJIH MEHECE IIPOJTOJUKHTEJIBPHOC BDPEeMA, a 3aTEM KOrJ/la-TO, 
TJIABHBIM OŐDa30M B IIEPHOJ pyCCKO-TYDPEIIKOŰ KDBIMCKOÚ BOHHBI B 1854-1855 ronax BCTYIIHJIH Ha 
BOCHHYIO CIIY2KŐY B TYDEIIKYIO apMHIOo. B BBOJIHOŰ HaCTH paŐOTBI aBTODP OIIHCBIBaeT OCpa3OBaHHEe 
BEHTEDPCKOŰ JMHUTPaNHH B TYPOHH, HaeT KPaTKYIO HCTOPHUHECKYIO CIIPaABKY 0 XKH3HH JMUTDPAHTOB 
Ho orbezza Komniyra B AMepHKy, IIOKa3bIBaeT OŐHIHE OTHONIEHHA BHYTPH JMHIDPAHTOB-BEHTPOB 
B ÍTYPOHH, YCJIIOBHA HX 3KH3HH, BO3ZMOJXKHOCTH BEDKHBAHHA, XAPAKTEpHZ3yeT HX OpPraHH3aNHH, a 
TaKXKE aHaJIHZHDYeT BJIHAHHE BEHTEDPCKHX JMHIDPaHTOB Ha pe(bopMHCTCKO€ JIBHIXKEHHE B TYPHOHH 
TaHuHMaT H Ha CKJIaJIBIBAHHE TYDPEIIKOŰ KYIJIBTYDBI. BTopa43 HaCTB paÓOTBI, — ONHPaA4Cb TJIABHBIM 
OCpa3OM Ha H3/JIAHHBI€ HCTOUHHHKH (MeMyapbBI, IIHCBMa, COBPEMEHHBI€ TA3ETHBI€ CTaTBH, JJOKJIaJIbI 
BEHCKHX IIIIIHOHOB MH T.JI.) H 0 CIIEHDHaJIBHYIO JIHTepaTYpy, COJEpPIÍKHT ÖHOrpabhHuecKHE JHaHHBIE 
HZBECTHBIX 9JMHUTDaHTOB (265 HeJIOBeK), pa3Melllas HX B bopMe JIEKCHKOHa. 

